Estibaus » Parte hartzeko ilusioa III. Aisialdia\n« Aurtengo “+55 Altzatik abiatutako ibilbideak”\nEgutegiaren aurkezpena eta topaketa Bidebietan »\nLa Voz de Guipúzcoako kronikari batek, adibidez, zaleen eta parte-hartzaileen artean “entusiasmoa” gainezka zegoela aipatzen du Txingurri sagardotegian Herrera-Sportek antolatutako Gipuzkoako bolo txapelketari buruz idazten duenean. Dioenez, txapelketa lehen aldiz 1930ean ospatu zen 26 bikotek parte hartuz, eta hurrengo edizioetan parte-hartzea handituz joan zen, 1933an 64 bikoteko kopurura iritsiz. \nAntzeko kronikak argitaratzen ziren gainontzeko lehiaketei eta jaiei erreferentzia egiten zenean: Jolastokietako atletismo, pilota eta futboleko kirol-instalazioetan; kaskoko frontoian; Bidebietako Tiro Nazionalean; kale eta bideetan zehar ibiltzen ziren korrikalarien eta txirrindularien lasterketetan; Altzagaina, Herrera eta Buenavistako plazetan eta elkarteen egoitzen ondoan egiten ziren festa eta omenaldietan; bolatokiak zeuzkaten sagardotegietan jokatzen ziren bolo eta toka txapelketetan (Julimasene, Pellizar, Mendiola…).\nAisialdiaren kultura estuki lotuta dago hiri-garapenarekin eta gizarte industrialarekin. Espainian, 1919an, Bartzelonako La Canadiense lantegiko grebaren ondoren, legez 8 orduko lanaldia konkistatzeak 8 orduko atsedenaldia eta 8 orduko aisialdia ere aintzat hartzea ekarri zuen.\nJolastokieta, 1914 (Landa Jaka familia)\nAltzan ezarri ziren lehen aisialdiko elkarteak Jolastokieta elkartea (1914), Herreran, eta Tiro Nazionala elkartea (1920), Bidebietan, izan ziren. Bi elkarte donostiar horiek Altzan lurrak eskuratu zituzten beren kirol jarduerak garatzeko, atletismo, futbol eta pilota jarduerak, lehenengoa, eta tiro modalitate desberdinetakoak, bigarrena.\nHorien ondoren, auzoetan errotutako lehen elkarte herrikoiak etorriko dira: Artzak-Ortzeok Elkartea Intxaurrondon, 1921ean sortua eta 1933an 90 bazkide zituena; Beti Aurrera Elkarte Mutuala, Mirakruz gainean, 1923an sortua eta 1933an 64 bazkiderekin; eta Herrera-Sport kirol elkartea, Herreran, 1926an sortua eta 22 bazkiderekin. \nHirurek beren auzoetako jaiak antolatzen zituzten, eta oso jarduera bizia eta nabarmena izan zuten, bai bakoitzak bere kontura, bai beste elkarte eta erakunde batzuekin lankidetzan.\nErrepublikaren garaian, beste lau elkarte berri gehituko zaizkie: Beti Adizkideak (1934), Tranka (1935), eta Noiz Bait (1935), eta Sarruetako Danak Bat elkartea(1936).\nJaiak antolatzeko elkarterik ez zegoen auzoetan, Buenavistan eta Sarruetan bezala, jai batzordeen bidez prestatzen ziren. Bere gainean hartzen zituzten jaien programa egiteko ardura eta finantziazioa bilatzeko lana, auzotarren artean dirua bilduz eta Udalaren diru-laguntza jasoz.\nHori izan zen Guardaplata auzoko bizilagun batzuek erabili zuten bidea, Bidebietako lehen jaiak izango zirenak antolatzeko. Udalari 500 pezetako diru-laguntza eskatu zioten abuztuaren 28an, 29an eta 30ean San Agustin jaiak ospatzeko, baina 1936ko uztailaren 17an, altxamendu frankistaren bezperan, Udalak egindako azken osoko bilkuran eskaera ukatu zitzaien, “acordando participarles que por este año no hay consignación en el Presupuesto vigente, que para años sucesivos, en el supuesto que quieran celebrarlas, deban dirigirse a su tiempo, antes de la confección del Presupuesto para hacer la consignación correspondiente al año.” Gerrak, ordea, aukera hori eragotzi zuen. \nLeandro Aizpuruari omenaldia, 1931-08-02 (Landa Jaka) \nBeste jarduera batzuk, puntualagoak baina gizarte altzatar osoaren inplikazio zabala izan zutenak, omenaldiak eta elkartasun jaialdiak izan ziren.\nUdalak bi omenaldi antolatu zituen, bata, herritarrek eskatuta,Leandro Aizpurua, Herriko mediku tituludunari eskainia. 1931ko abuztuaren 2an ospatu zen, egitarau zabal batekin, besteak beste, korporazioak eskaini zion aurreskua, eta horren oroigarri grafiko bat geratu da, duela gutxi udalbatzari omenaldia egiteko erabili ditugun argazkiekin. \nBeste omenaldia Ignacio Casares mediku altzatarrari eskaini zitzaion. Udalak medikua bizi zela eskaini nahi izan zion, 1931n, baina Casaresek ez egitea eskatu zion. Azkenean, omenaldia 1936ko otsailaren 2an egin zen, hura hil ondoren. Altzako Udalak Ignacio Casares medikuaren izena gaur egungo Casares pasealekuko Buenavista-Sarrueta errepide berriko Buenavista-Darieta zatiari eskaintzea onartu zuen. \nLa Voz de Guipúzcoa, 1931-06-20\nJaialdi solidarioei dagokienez, Udalak hainbat ekimen bultzatu zituen, hala nola 1931ko ekainaren 21ean Jolastokietako frontoian langile langabetuentzako dirua biltzeko antolatutakoa, edo, bi urte beranduago, Jolastokietan bertan, 1933ko ekaineko uholde tragikoengatik antolatu zena. Uholdeen ondorioz, hiru herreratar hil ziren eta kalte materialak oso handiak izan ziren. Jaialdiak gizarte altzatarra, Udala, elkarteak eta bizilagunak mobilizatu zituen kaltetuei konpentsazioa emateko dirua biltzeko.\n “Ante el gran campeonato regional de bolos“, La Voz de Guipúzcoa, 1936-05-10, p. 10. Txingurriko txapelketari, eta boloei orokorrean, 1934ko uztailaren 2an Madrilen argitaratutako AS kirol astekari grafikoak erreportaje bat eskaini zion: “Los “bolaris” guipuzcoanos disputan su campeonato“.\n “Ayuntamiento de la Villa de Alza. Fiestas patronales“, 1933\n Altzako Udalaren aktak. Donostiako Udal Artxiboa, Altza Funtsa, 117-L\n “Ante un merecido homenaje“, El Día, 1931-07-23; El Día, 1931-07-29; “Omenaldiya“, Argia, 1931-08-02. Argazkian, Leandro Aizpurua erdi-erdian, bizar zuriarekin dagoena da.\n “Homenaje a D. Ignacio Casares“, La Voz de Guipúzcoa, 1936-02-05, p. 12\n2021, Azaroak 20\nPozgarria da ikustea nola zuek bezalako jendea arduratzen den gai hauetaz, zeintzuk herritarren nolabaiteko egunerokotasunarekin lotuta dauden.\nZORIONAK, eta EUTSI GOIARI!


Vitoria-Gasteizko Udalaren web-orria - Vitoria-Gasteizk LIFE Urban Klima europar proiektuan parte hartuko du, Eusko Jaurlaritzaren eskutik\nVitoria-Gasteizk LIFE Urban Klima europar proiektuan parte hartuko du, Eusko Jaurlaritzaren eskutik\n2019ko abenduaren 9an\nIngurugiro Gaietarako Ikastegia izango da Udalaren ordezkaria proiektuan, eta 755.383 € jasoko ditu klima aldaketaren aurkako borrokan aritzeko.\nVitoria-Gasteiz bazkide izango da, Ingurugiro Gaietarako Ikastegiaren bitartez, LIFE URBAN KLIMA 2050(Beste leiho batean irekiko da) europar proiektuan. Proiektuaren xedea da hiri inguruetan Klima Aldaketaren Euskal Estrategia garatzea. Eusko Jaurlaritza izango da liderra(Beste leiho batean irekiko da) proiektuan Ihoberen bitartez, eta Europar Batasunaren laguntza izango du klima aldaketa arintzeko edo hartara moldatzeko proiektu integratuen arloan. EAEko 23 erakunde publiko eta pribatuk hartuko dute parte guztira proiektuan.\nNaturan oinarritutako konponbideak(Beste leiho batean irekiko da) (NOK) eta horiek hirietan dituzten onurak.\n> Proiektuaren webgunea(Beste leiho batean irekiko da)


Zapatero baino Sabina Guzzanti nahiago — Eibar.ORG | Eibarko peoria\nHemen zaude: Hasiera / Blogak / Harrikadak / Zapatero baino Sabina Guzzanti nahiago\nZapatero baino Sabina Guzzanti nahiago\nMikel Iturria 2005/12/07 07:00\nAspaldiko partez zinera joan ginen astelehen arratsaldean. Viva Zapatero filma apartatu genuen. Sabina Guzzanti umoregilearen indarra dario dokumentalari. Satira bat egiteko asmoa zuen Italiako RAI3 telebista katean. Tirabira batzuk gorabehera, lehenengo saioa ikusteko aukera izan zuten italiarrek. Bigarrena ez, ordea.\nBerlusconi Italiako lehen ministroak herrialde horretako telebista guztiak kontrolatzen ditu. Pribatuak bereak ziren, publikoak bere egin ditu. Guzzanti eta beste batzuk egoera horren aurka altxatu ziren. Gainerako politikariak ere ez pentsa onik ateratzen direnik film honetan: adibidez, Sabinak publikoki galdetzen du zergatik ez zuen ezkerrak gobernua zuenean komunikabide kontzentrazio hori ekiditeko legerik onartu.\nBadakizue esaten dela Italia dela Europako laborategia eta han probatzen dituztenak gero Europan barrena zabaltzen direla. Hori horrela bada…\nTituluak kontrakoa iradokitzen badu ere, ez da Zapatero azaltzen. Zapata eta Zapateroren arteko hitz jokoa dago tartean.\nOndoren, webgunetik hartu eta euskaratu ditut dokumentalak oinarri dituen istorioaren zenbait pasarte.\nRaiOT umore saioari buruzko prentsaurrekoa. Paolo Ruffini-k, RAI3 kateko zuzendariak, gidoigileen lana (Sabina Guzzanti, Curzio Maltese, Emanuela Imparato eta Paolo Santolini) goraipatzen du. Ordubeteko iraupena izango du saio bakoitzak eta gai bakarra jorratuko du. Sabinak, makillaje berezirik eta karetarik gabe, 20 minutuko monologoa egingo du eta sketch ezberdinetan aktore ezberdinek hartuko dute parte.\n2003ko azaroak 16\nPaolo Ruffinik telefonoz deitzen dio Sabina Guzzanti-ri saioa bertan behera uzteko erabakia hartu duela jakinaraziz.\nAmbra Jovinelli antzokian egindako prentsaurrekoaren ondoren, Paolo Ruffini zuzendariak iritziz aldatzen du.\nRaiOT programaren lehen emisioak adierazpen askatasunaren gaia jorratzen du. Neri Marcorè-k Maurizio Gasparri Komunikazio Ministroaren rola jokatzen du; Sabina Guzzanti-k pertsonai ezberdinak imitatzen ditu: Barbara Palombelli, Silvio Berlusconi, Bruno Vespa, Massimo D’Alema eta Lucia Annunziata. Saio arrakastatsua da. 1.834.000 ikusle ditu, share-aren % 18,37a eta unerik altuenean % 25a ere lortzen du (bi milioi ikusle baino gehiago). Gauerdiaren ondoren, ordu erdi baino gehiagoz RAI3 telebista katerik ikusiena da. Marka ederra!\nMediaset-ek (Berlusconiren konpainiak) RaiOT saioaren aurkako demanda aurkeztu eta 20 milioi euroko kalteordaina eskatu zuen. RAI, Studio Uno (produktora), Sabina Guzzanti, beste gidoigileak eta Paolo Ruffini bihurtu nahi dituzte erantzule.\nRAIk bertan behera uzten du saioa.\nEpaileak ez du onartzen Mediaset-ek aurkeztutako demanda, argudiorik gabea irizteagatik. Saioa ez da difamatzailea, RaiOT umore programa bat baita eta, horregatik, paradoxak erabil ditzake; programak esandakoak benetakoak baitira oinarrian.\nSaioa ezin denez emititu, protesta moduan botatzen dute Erromako Auditorioan. Sarrera doakoa da eta edonork ikus dezake, edukiera bete bitartean. Eszenatokian Paolo Rossi-k, Serena Dandini-k, Fiorella Mannoia-k, Dario Fo-k eta Daniele Luttazzi-k laguntzen dute Sabina.\nSaioa ikusteko aukera dago Italiako zenbait zine-aretotan eta Sky telebista katean satelite bidez. Zenbait italiar webgunek ere botatzen dute. Antolatzaileek kanpoaldean pantaila erraldoi bat jarri behar dutela konturatzen dira, Auditorioko 2.700 eserlekuak beteta baitaude. Kanpoan 15.000 lagun daude zai.\nRaiOT programaren hurrengo saioak ez dira inoiz emititu.


Gonzalo Nardizen biografia\nJon Penche González bazkideak lehen Eusko Jaurlaritzako kide izan zen Gonzalo Nardizen (1905-2003) biografia argitaratu du.\nBermeon jaio zen 1905ean eta Euskal Abertzale Ekintzan aritu zen 1930ean sortu zenetik. II. Errepublikan bere herriko zinegotzi izan zen eta Autonomia Estatutuaren erreferenduma antolatu zuen “18ko Komisioko” kide izan zen. Estatutua onartua, lehen Eusko Jaurlaritzaren Nekazaritza saileko ardura hartu zuen.\nGerra zibila bukatu eta II. Mundu Gerra hasi arte Frantzian izan zen, azkenik, Vichyko autoritateek atxilotu zuten eta urtebeteko lanetara kondenatu zuten.\nBaionan izan zen mundu gerraostetik eta Nardizek paper garrantzitsua izan zuen Eusko Jaurlaritzaren jarraipenean eta Jesus Mª Leizaola, Agirre lehendakaria ordezkatzeko aukeratzean 1960an, azken hau hil zenean.\nDiktadura bukatu eta 1978an autonomia aurreko organoak eratu zirenean, Nardiz Euskadira itzuli eta politika utzi zuen. 2003ko urrian hil zen, Bilbon.\nBizitza ibilbide honen errepasoa egin du Jon Penchek, Gasteizko Gobernuak argitaratu berri duen liburuan: "Gonzalo Nardiz (1905-2003): biografía del primer Consejero de Agricultura del Gobierno Vasco".


Margoketa transfoboak salatzeko elkarretaratzea egin zuen E28 koordinadorak – Lumagorri\nMargoketa transfoboak salatzeko elkarretaratzea egin zuen E28 koordinadorak\n2021/06/25 Lumagorri\tmobilizazioa, transfobia\nGaur hemen gaude pasaden asteburuan Umandi Ikastolan egin zituzten margoketak salatzeko. Gasteizko E28ko koordinadoratik iinskripzio hauek azken asteetan jasan behar izan dugun indarkeria giroa ezin hobeto sintetizatzen dutela uste dugu.\nIkasleek haien ikastetxean margotutako bandera LGTBI+ baten gaineko margoketa k dira, Franco aipatzen dituztenak, eta trans* kolektiboa iraindu eta mespretsatu nahi dutenak. Pintadak ikastolako horma horretatik haratago doa, sexu eta genero disidenteengan gorrotoa\nfinkatu nahi dute, azken boladan gure gizartean errepikatzen ari diren esaldiak dira, errefusatu eta borrokatu behar ditugunak.\nZenbait pertsona, zuri, burgues, hetetosexual eta cis trans legearen testuinguruaz baliatzen ari dira trans* pertsonen aurkako gorrotoa adierazteko, gezurrak zabaltzen ari dituzte mota honetako erasoak bultzatu eta legitimatzeko, horrela argiztatzen dute hainbat elkarteek adierazitako datuek. Argumentu erreakzionario honek Partido Sozialistaren eskutik hartu izan da, eta heurak dira gaur egun ezagutzen ari garen transfobiaren arduradun politikoak.\nTrans pertsonen eskubideak giza eskubideak dira eta ondorioz zalantzarik gabe onartuak izan beharko lirateke. Eskubide hauek kolektibo honek behin eta berriro pairatzen dituen barreak, irainak eta mespretxuak haien erregistro datuak eta itxura ez dutelako bat egiten ekiditeko balio dute.\nTrans pertsonen eskubideak erakundeetan defendatzea ezinbestekoa da babesik gabeko gazteak, migranteak, mediku asistentziarik gabekoak, lan bazterketa altuena duen, eta bizi iraupen baxuena duen kolektiboak bakardadean bizitzen jarrai dezan ekiditeko, edo haien buruarekin akabatzeko behartuak ikustea ekiditeko, bizi diren giroa biziezina bihurtzen denean\nTrans pertsonen eskubideek osasun publiko eta unibertsala aitortzen dute, gainerako biztanleriaren modura. Bizi eta adierazten diren generoaren errealitatea onartzen dute, kontuan hartu gabe esleitu izan zitzaion generoa, epaiketa externo patologitzaileak jasan behar izan gabe. Ez du inor trantzisio egitera behartzen, abortatzeko eskubideak abortatzera behartzen ez duen moduan, edo dibortzio eskubideak dibortziatzera behartzen ez duen moduan.\nTrans eskubideak giza eskubideak dira, ez dira soilik trans pertsonen eskubideak baizik eta biztanleria osoarenak, horregatik hauek aldarrikatzea ez da nahikoa, babestu eta exigitu behar ditugu.\nTrabeloak, sarasak, marikak, tortillerak, marimachoak,…. Orain iseken eta irainen 2.0 bertsioa daukagu TRANSFONRMERS Umandi ikastolako margoketetan jartzen zuen bezala, edo postmodernak edo unikornioak, mugimendu trans exkluyenteetatik deitzen gaituzten moduan.\nGure kolektiboa eta komunitatea indartsu egiten gara borrokan, inoiz ez diogu antolatzeari utziko ezta autodefentsa ertzetik antolatzeari, eta horrela munduak sortuz, non zinez eta osoki bzi gaitezke.\nAstelehenean E28 da, Andramari Zuriaren Plazan 19:00tan itxiten zaituztegu.\n← Gasteizko Mugimendu Feministak diskurtso eta eraso transfoboei PLANTO!\nE28, memoria ariketa bat →


Gobierno Vasco Irekia :: Gasteizko Zadorra ibaia gurutzatuko duen hodia lurperatzeko lanak hasi dira\nGasteizko Zadorra ibaia gurutzatuko duen… http://www.irekia.euskadi.net/eu/news/11612 berria\nSartzearen eraso putzua. Zadorra ibaiaren eskuineko ibaiertza\nUraren Euskal Agentzia-URAk Zadorra ibaia gurutzatuko duen ur azpiko hodia lurperatzeko lanak hasi ditu. Lan hauek Vitoria-Gasteiz urez hornitzeko ur azpiko hodi bat eraikitzeko proiektuaren barruan daude, Uraren Euskal Agentziak Vitoria-Gasteizko Udala eta AMVISArekin sinatutako lankidetza hitzarmenaren barruan. Obrak Vitoria- Gasteiz udalerriko iparraldean gauzatuko dira, Abetxuko auzoan, hain zuzen ere, Zadorra ibaia gurutzatzeko oinezkoen pasabidetik hurbil.\nGaur egun Vitoria-Gasteiz Arakako araztegiko biltegietako uretatik hornitzen da, ibilbidean zehar ia-ia paraleloki doazen bi hodiren bitartez. Bi eroanbide hauek, Abetxuko auzora iristean, Zadorra ibaia oinezkoen pasabide gisa zeharkatzen dute (Abetxuko pasabidea), hodiek berek pasabidearen egitura osatuz. Behin ibaia zeharkatutakoan, bi hodiok aurrera egiten dute beren ibilbidean harik eta edateko uraren banaketarako Vitoria-Gasteiz inguratzen duen eroanbide- eraztunarekin bat egin arte.\nIbilgu-azpiko hirugarren hodi paralelo honek gaur egun hiria urez hornitzen duten eroanbideak osatuko ditu, eta aukera berri bat eskainiko du hiriaren ur hornikuntza sistemak dituen ahuleziak txikitzeko, batez ere uholde garaian izan ditzakeen kalteen aurrean. Gainera, azpimarratu beharra dago Zadorraren gainetik pasatzen den Abetxukoko pasabidean ekintza berriak burutzea ahalbidetuko duela, inguruaren uholde arriskuaren kudeaketa hobetzeko ezinbestekoak direnak.\nIzan ere, etorkizunean, hodiaren lurperaketa eta ur hornidurarako eroanbide berria bukatu ondoren, Abetxukoko pasabidea handitu ahal izango da, eta, horrela, sekzio hidraulikoa eta ibaiak puntu honetan duen hustuketa ahalmena handitu ahal izango dira. Zentzu horretan merezi du gogoratzea gaur egun dagoen pasabidearen ezkerreko ertza ibilguaren ondotik diharduen lur lubeta batetik igarotzen dela, uholde garaian uren bidearentzat oztopo handia dena\nUr azpiko lurperatzeak 80 m izango ditu, lurperatzearen eraso putzutik, irteera putzura, eta Zadorraren bi ertzak lotzea posible egingo du. Bertan kokatuko den hodia hormigoi armatuzkoa izango da, eta 1400mm-ko barne diametroa izango du. Zadorra ibaiaren azpitik pasatzerakoan sakonera 4,5m-koa izango da. Lurperatze hau eraikitzeko erabiliko den teknika ezkutu Itxiak da. Ezkutu itxiak tunelak egiteko makinak dira bere aurretik dutena presurizatu ahal dutenak lurraren presioak orekatzeko.\nProiektu hau Uraren Euskal Agentziak, Eusko Jaurlaritzako Ingurumen, Lurralde Plangintza, Nekazaritza eta Arrantza sailari atxikia dagoena, Vitoria-Gasteizko Udala eta Amvisak sinatutako lankidetza hitzarmenaren barruan kokatzen da. Hitzarmen honen helburua da Zadorra ibaia egokitzeko lanak garatzea, uholde arriskua murrizteko eta hiriaren ur-hornidura hobetzeko asmoz. Ur azpiko lurperatze honen aurrekontua 2.153.125, 53 €-koa da, BEZa barne.\nAzken finean ekintza honekin hiriaren ur horniduran ziurtasun handiagoa lortu nahi da, eta, horren bitartez, etorkizunean ekintza gehiago egin ahal izateko bidea ireki uholde arriskua murrizteko asmoarekin.\nOharra: Obraren argazkiak\nlana hodiak Zadorra ibaia Abetxuko Vitoria-Gasteiz URA Berri honen iruzkinen RSSa


Asteartean hasiko dituzte Mikel Laboa plazaren eta Artzabalgo parkearen arteko bidea oinezkoentzat prestatzeko lanak - Albisteak - Usurbil\nAsteartean hasiko dituzte Mikel Laboa plazaren eta Artzabalgo parkearen arteko bidea oinezkoentzat prestatzeko lanak\nAurreikuspenen arabera, lau hilabete beharko dituzte Mikel Laboa plazatik Artzabalgo parkerainoko bidea oinezkoentzat prestatzeko: lanok egiteko dirulaguntza jaso du udalak, guztizkoaren ia erdia.\nAsteartean hasiko ditu Sasoi Eraikuntzak enpresak Mikel Laboa plazaren eta Artzabalgo parkearen arteko bidea oinezkoentzat prestatzeko lanak: lau hilabetean amaitzea aurreikusi dute. Obra osoaren kostua 161.744,95 eurokoa da, eta ia erdia (%46,96, hau da, 75.950,86 euro) aurreztuko du udalak, irisgarritasuna hobetzeagatik Eusko Jaurlaritzak emandako dirulaguntza bat lortu baitu. Udaltzaingotik jakinarazi dutenez, lanek zenbait traba eragin ditzakete trafikoan, baina, hasieran, behintzat, ez da kalerik itxi beharko; aurrerago bai, baina orduan jakinaraziko dute.\nLanak zehazteko, bi zatitan banatu du bidea Sasoik: A eta B eremua. A eremua Artzabalgo parkearen sarreratik Kontzeju Zarra eta Zubiaurrenea kaleetako zebra bidera arteko zatia da; B eremua, berriz, Mikel Laboa plazaren sarreratik aipatu zebra bide horretarainoko aldapa. A eremuan oinezkoei lehentasuna ematea izango dute helburu: horretarako, Borda Berri kaletik behera doan kaleko espaloia, Zubiaurrenekoa eta Artzabalgo parke sarrerakoa batu egingo dituzte, modu horretara, parkeari presentzia handiagoa emateko. Zubiaurrenea kalea, orain arte, bi norabidekoa izan da, eta, aldaketekin, norabide bakarrekoa bihurtuko da (Borda Berri kaletik Zubiaurrenera eta handik gora joateko), eta, horrez gain, espaloia handitu eta eserlekuak eta zuhaitzak jarriko dituzte.\nB eremua berritzeko helburua Mikel Laboa plazaren, Askatasuna plazaren eta Kontzeju Zarra kaleen artean oinezkoen konexioa txukuntzea da. Hala, berrituta, Mikel Laboa plaza Askatasuna plaza aldera hedatuko da: ibilgailuek jada, ez dute Mikel Laboa plazaren sarreran aparkatzeko aukerarik izango, dena maila berean berdinduta geldituko baita, galtzada-harri mota berarekin, eta hor ere zuhaitzak eta eserlekuak jarriko dituzte. Askatasuna plaza aldeko espaloian, lehorrean leundutako hormigoia botako dute, eta parekoan, berriz, baldosa hidraulikoa jarriko dute.


Publikatuta: 2022/02/09 09:26 (UTC+1) Azken eguneratzea: 2022/02/09 11:52 (UTC+1)\n"ulipanak" eskulturaren maketa. Argazkia: EFE\nNola aurkeztu artelanak pertsona itsuei? Zein bitarteko erabili kalitatezko esperientzia bermatzeko? Zer behar eta jakin-min ase behar dira? Galdera horietatik abiatzen dira museoak, galeriak eta artistak artea ahalik eta irisgarriena eta inklusiboena izateko.\nGuggenheim museoak duela ez asko aurkeztu du Jeff Koons eskultorearen "Idi-bihotzak" obraren erreprodukzio bat, museoaren erreplika-kolekziorako beste pieza bat; "Puppy", "Ama", "Zuhaitz handia eta begia" eta Guggenheim eraikinaren beraren maketak daude bertan.\nMuseoak lehen unetik erabaki zuen maketak izango zirela artea pertsona itsuei gerturatzeko "lerro nagusiena". Rogelio Diez Mantentze Lan eta Instalazioetako arduradunak azaldu du ONCErekin bildu zirela "kasik museoa ireki zenetik", haren aholkularitzarekin batera, guztientzako irisgarritasun unibertsala lortzeko.\nAna Davila ONCEko Afiliatuen Gizarte Zerbitzuetarako buruak azaldu du aholkatzen dituzten entitateekin duten "helburu amankomuna" dela bisita guztiak irisgarri egitea pertsona itsuentzat. "Garrantzitsua da ukitzea, baina jakin behar dugu kolore desberdinak dituztela tulipanek, ez direnak ukimenarekin hautematen. Artelana gida batekin osatu behar da", gehitu du. ONCEk braillera transkribatu ditu testuak, eta museora bisitak antolatuko ditu.\nTentu handiz aditzea\nTestuaz gain, Davilak azpimarratu du zer-nolako garrantzia duen ez soilik obrak ukitzeak, baita ahalik eta ondoen ulertzeak ere; itsu batentzat garrantzitsua da informazioa zentzumen bat baino gehiagotik etortzea: "Audiogidetan pertsona itsuentzako kanal espezifiko bat jartzen saiatzen gara, ohikoena ez bada ere". Deskripzioa egiteaz gain, espazioaren erreferentziak ere izaten dituzte halakoek. "Informazio osagarria da. Ez dakit tulipanen koloreaz hitz egingo duten, petaloen eta koloreen ordenaz", adierazi du Davilak.\nDiez artelanen audiodeskripzioekin lanean jarraitzeko asmoez aritu da. Aurretik, museoaren kanpoaldeko lanen audioak eginda daude. "Berriro ekin nahi diogu proiektuari, audioak aberastuz; erreminta oso egokiak dira", azaldu du.\nBisitari bat erliebedun koadro bat ukitzen. Argazkia: ONCE\nAudioen garrantzia frogatzeko saiakera batean, Davilak gordeta zuen koadro bat atera du. Mozorro batekin, esperimentua hasi du. Iluntasun osoa; ez da ezer ere ikusten. Koadro laukizuzen bat, hondoan mihise testuraduna duena. Erliebedun lerro batzuk beheko ezkerreko muturretik goiko eskuineko muturrerantz doaz. Borobil formadun erliebea dago bertan; apur bat beherago, bi zirkulu txiki, erdian puntu batekin. Bi testurek inguratzen dituzte lerroak: bata leuna da; bestea, belusatua.\nHondoa zerua ote? Borobila, ilargia? Davila koadroa deskribatzen hasi: "Mihisean guztiz biluzik dagoen neska gazte bat dago, ikuslearen parean. Etzanda dago". Goyaren "Maja biluzia". "Ukimenak esperientzia zabaltzen du, baina ezinbestekoa da informazio osagarria ere izatea", gehitu du.\nUkitze ahalik eta antzekoena\nGuggenheimeko maketen kolekzioa ukitzeko diseinatuta dago; museoak eskaintzen dituen bisita ukigarrietan ikus daitezke. "Idi-bihotzak" eskulturaren erreprodukzioa obra originala ukitzeko ezintasunagatik egin dute. "Idi-bihotzak eskultura ezin da ukitu, ezta bisita ukigarrietan ere. Hatz-markak uzten dituen altzairu leunduz dago eginda; eskularruekin ukitu ahalko litzateke, baina grazia guztia galduko luke, ezta?", Diezen ustez.\nForma ez ezik, artelan horren erreplikan jatorrizko materiala errespetatu da, gainerako besteetan bezala. Loreak imitatzen dituen azala "Puppy"-renarentzat; "Ama"-ren brontze, marmol eta altzairu landua; museoaren kanpoaldeko titanioa; "Zuhaitz handia eta begia"-ren altzairu landua. Oraingoan, metalezko hauts batekin, tulipanen petaloak 3D teknologiarekin inprimatu dira, materiala "ahalik eta antzekoena" izateko.\nHalako lanen helburua "heztea eta gozatzea" da. "Horretarako mekanismoak eskaini behar dira; bisitari bakoitzak errealitate desberdin batekin egiten du topo, eta gai izan behar gara errealitate horren zatiren bat behintzat guztiengana heltzeko", azpimarratu du Diezek. Davilak hitz bakarrean laburbildu du ONCEren egitekoa: "Inklusioa".


'la ciudad bullosa' - ...:::kimo:::...\nYou are here: Home › berbaz › ‘la ciudad bullosa’\n← hausnarketa: krisi ideologikoa?\nWhite Doll, Black Doll. Which one is the nice doll? →\n2009-05-08 | Filed under: berbaz, ikasi\tand tagged with: internet, unibertsiatatekoak\nKomikitxo bat ein dodalako nator hona, oingoan. Komiki hauxe eskolarako egin dot, Musika Hezkuntzako Audiociones hautazko irakasgairako, eta espainolez danez ba espainolez egin dot komikia.\nGaia argi zegoen: kutsadura akustikoa. Istorioa oso sinplea da: Aitor, herri txiki batetik hirira doa bizitzen eta han zarata asko eta asko aguantatu behar dauz. Lehenik istoria egin nauen (oso gainetik, idatziz), gero eskema bategaz jarraitu nauen, irudiekaz, ia orria nola distribuituko nauen y tal, osea, komikia miniaturan eta garabatoekin.\nGero komikia bera marraztu nauen, arkatzez lehenengo eta rotulki eta pilotez gainetik gero. Ordenadorera eskaneatu nauen, kontraste handiagoz, eta gero photoshop erabili nauen koloreatzeko eta testua idazteko. Inoz enauen erabili photoshop ezertarako bez baina erraz erabiltzen dala ikusi dot, honetarako gitxienez bai.\nBeste aldetik, PDF creator erabili dot, inpresora birtuala, hori dana PDF formatoan ifinteko. Programatxo hauxe deskargatu eta instalatu ostean, artxiboa inprimitzeko agindu beha da. Asistentea urtetan danean, inpresora normala hartu beharrean PDF creator inpresora aukeratu eta jarraitu inprimatzen, orria inprimatu beharrean pdf bat sortzen dau. Gero, hori igotzeko issuu weborrian erregistratu naz eta bertara igon dot, ba efecto polita egiten dauelako orriak pasatzerakoan.\nEta orain bai, gehiago itxaron barik, hor doa komikia:\nEgin klik hamen.\nEsango doiztezue gustau jatzuen ??\nOne Response to "‘la ciudad bullosa’"\nonenak ‘tantísimo’ ‘txinpun txinpun’ eta ‘botelloia’


Aurreikuspen batzuen arabera, Alzheimerrak 1,2 milioi espainiarrei eragingo die 2025ean. | Consumer\nAurreikuspen batzuen arabera, Alzheimerrak 1,2 milioi espainiarrei eragingo die 2025ean.\nZifra horrek bikoiztu egiten du gaur egungo gaixo-kopurua, gaixotasunaren adinak eta biztanleriaren zahartzeak azaltzen duten bezala.\nAlzheimerra eta beste dementzia batzuk dituzten Gaixoen Senideen Espainiako Konfederazioak (CEAFA) irailaren 21ean egingo den Alzheimerraren Nazioarteko Egunaren aurkezpenean emandako datuen arabera, Alzheimerraren dementziak 1,2 milioi pertsonari eragingo die Espainian 2025ean. Horrek esan nahi du hogei urtean bikoiztu egingo dela egungo gaixoen kopurua: 600.000 diagnostikatu eta 800.000 estimatu.\nIsidoro Ruipérez doktoreak, Espainiako Geriatria eta Gerontologia Elkarteko lehendakariak, adierazi zuenez, “zifra horiek errealistak dira, gaixotasunaren adinagatik eta biztanleria zahartzen ari delako”. Hori dela eta, Ruipérezek honela jarraitu zuen: “datorren horretara ez ezik, dagoenera ere egokitu behar da, gaur egungo baliabideak ez baitira nahikoak, eta Administrazioa Espainiako familien eskuzabaltasunaz baliatzen da, %95eko asistentzia soziosanitarioa eta paziente horien zaintza baitute”.\n“Familiak lehenengo fasean bere gain hartutako batez besteko gastua urteko 29.000 eurokoa da, tarteko fasean urteko 36.000 eurotik gorakoa, eta aurreratuan 29.700 eurotik gorakoa”, esan zuen Emilio Marmaneu CEAFAko lehendakariak. “Gainera, familiek, pisu ekonomikoa ez ezik, Alzheimerra duen pertsona bat eguneko 24 orduetan zaintzeak dakarren higadura psikologikoa ere jasan behar dute”, azpimarratu zuen.\nPatologia horren prebalentzia azkar handitzen da adinean aurrera egin ahala, eta bikoiztu egiten da 5 urtean 60 urteren ondoren. 85 urtetik gorako pertsonen %30-50i eragiten die, eta egoitza geriatrikoetako biztanleen %60- %80k dute lehentasuna.\nGaur egun ez dira ezagutzen dementzia horren mekanismoak; beraz, eskura dauden tratamenduen helburua da gaixotasunaren progresioa motelago egitea eta bizi-kalitatea hobetzea. Adituen arabera, diagnostiko goiztiarrak eta bilakaera atzeratzeko tratamenduak ezartzeak urtean 601 milioi euro aurreztea ekarriko luke.\nALZHEIMER previsiones-eu ukituak


naiz: agenda - Begi Belarri, euskal dokumentalen erakusleihoa\nBegi Belarri, euskal dokumentalen erakusleihoa\n13.01.21 - 14.04.21\nGEU Elkarteak eta Oihaneder Euskararen Etxeak, Begi Belarri ikus-entzunezkoen zikloaren programazio berria prestatu dute. Urtarrila eta apirila bitartean hilabetean behin, euskarazko dokumental eta solasaldiak eskainiko dira Gasteizko Oihaneder Euskararen Etxean.\nLander Garro euskal idazlea eta dokumentalgilearen ‘Bi urte, 4 hilabete eta egun bat’ filmak emango dio hasiera denboraldi berriari urtarrilaren 13an. ‘Erraiak’, ‘Caminho Longe’ eta ‘Ez, eskerrik asko! Gladysen leihoa’ lanek osatzen dute kartela.\nLau hilabetez luzatuko da denboraldi berria hilean behingo saioekin. «Emanaldi guztiek bi atal izango dituzte: alde batetik, dokumentala proiektatuko da eta bestetik, filmaren zuzendariarekin, istorioaren protagonistarekin edota jorratzen den gaiarekin loturiko hizlariekin solasaldia egingo da», adierazi dute antolatzaileek.\nEserlekuak mugatuak dira eta gonbidapenen bitartez lortzen dira, sarrerak hartzeko epea astebete lehenago irekitzen da online.\nUrtarrilaren 13an ‘Bi urte, 4 hilabete eta egun bat’ eskainiko da. Lander Garrok 1990 hamarraldiko derrigorrezko zerbitzu militarren aurkako mugimenduari jarri dio fokua lan honetan, alderdi politikoari eta batez ere, emozionalari.\nDokumentala ikusi ondoren solasaldia egingo da Gasteizen talde antimilitaristetan intsumisioaren mugimenduan ibilitako hainbat lagunekin: Luis Zulaika, Susana Correal eta Asis Iriondo.\nOtsailaren 10ean, ‘Erraiak’ dokumentalaren txanda izango da. 33 minutuko filmak, irrintziarekin zerikusi zuzena duten pertsonen testigantzak jasotzen ditu. Euskal Herriko txoko ezberdinetan barrena murgilduz irrintziaren jatorria eta hedapenaren azterketa egin du. Ze eragin du irrintziak kostaldeko marinelen jardunean? Zer eragin barrualdeko bailaren egunerokoan? Irrintzia ardatz izanda ekoiztu den dokumental bakarra dugu hau, euskara hutsean grabatutakoa. Solasaldian Ekain Martinez de Lizarduy zuzendaria izango da Gasteizen.\nMartxoaren 10erako ‘Caminho Longe’ren emanaldia iragarri da. Alfonso Etxegarai ETAko militante ohiak etxera itzultzeko bideari ekingo dio, hamarkadak eman ondoren Sao Tome eta Principe uharte estatu afrikarrean erbesteratuta, frantziar eta espainiar Estatuek deportatu egin baitzuten 1986an. Kristiane Etxaluze bikotekidearekin egingo du bidaia. Josu Martinez eta Txaber Larreategi zuzendariekin egingo da solasaldia.\nApirilaren 14an, berriz, ‘Ez, eskerrik asko! Gladysen leihoa’. Dokumentalak asmo bikoitza du: batetik, Gladys del Estal Ferreño, manifestaldi bakezale batean guardia zibil baten tiroak hildako gaztea zein zen eta gertakariok ezagutarazi nahi du. Eta bestetik, Euskal Herrian eta mundu zabalean zentral nuklearren ezarpenaren kontra 70ko eta 80ko hamarkadetan izandako erresistentzia mugimenduaren berri eman nahi du. Solasaldian Bertha Gaztelumendi zuzendaria eta Sabino Ormazabal gidoilaria izango dira.


Naiz Irratia Archives - Page 4 of 9 - Arrosa\n1979. urtea urte oparoa izan zen, Two Tone diskoetxea sortu eta harekin batera mugimendu berri bat sortu zen. Talde berri piloa eta gure soinu bandarako abesti mordoa. Hau guztiaren eragileetako bat gure Asteko Klasikoa izan zen. Ez dira faltako nobedadeak, agenda eta Seletorearen Txokoa.\nAste honetako Sateliteak saioan, ohi bezela inguruotako elektronikari eman diogu errepasoa saioaren hasieran. GABA priektua ezagutu dugu baita 2 Headed Deer zigilu berria ere. Nortasun eta Aitor Etxeberria ere entzun ditugu saioaren lehen minutuetan. Sampleen atalean Freddie Gibbs eta Madliben Bandana diskoko Crime Pays abestia aztertu dugu, eta ondoren 2019 honetan gehien gustatu zaizkigun disketako […]\nBetiko moduan hasi dugu saioa, Asteko Klasikoarekin. Nobedade eta berriek Bilbora eraman gaituzte abenduaren 14ean ospatzen den The Reggae Trainari buruz hitz egiteko. Telefonoa hartu eta antolakuntza taldeko Ando Ellisi elkarrizketa egin diogu. Gozatu!!\nSateliteak saioaren laugarren edizio hau, ohi bezela, gure inguruko nobedadeekin hasi dugu. Etxeko uztan badugu zer aditu: Proceed, Sega Sound Killers edota Atodamadre besteak beste. Sampleen atalean ere, inguruotan geratu gara Negu Gorriak en B.S.O kantu mitikoa aztertzeko, Linton Kwesi Johnson Jamaikarrarena zen kantu originala. Saioaren bigarren zatian, estatuan azken boladan kaleraturiko hiruzpalau lan entzuteko […]\nBESTE BAT: Andoni Tolosa x 4\nHauxe duzue Andoni Tolosa ‘Morau’-ren azken ‘Beste Bat’ saioa. Musika lagun, batetik bestera, eraman gaitu hernaniarrak gaur ere. Xuabetik joko du azken ‘Beste Bat’ saio honek. Kantu akustikoak izanen dira gehien bat. 60 minutuko fonoteka honi izenburua jartzera ausartu da Tolosa: “Ajea hobeto eramateko kantuak”. Kantu goxoak beraz, egun makur bati buelta emateko. Musikak badu […]\nMusika elektronikotik haratago egin dugu Sateliteak hirugarren saio honetan. Verde Prato, Lumi eta Azunak izan ditugu etxeko nobedadeen atalean. Sampleen atalean, aldiz, bikote bitxia elkartu dugu: J Dilla eta Giorgio Moroderren E=MC2 kantuak entzun ditugu. Honetaz gain, gure podcast bilduma abiatu dugu, #Mix-ak. Hilabetero DJ bat gonbidatuko dugu Sateliteak saiora eta 30 minutuko mix berezi […]\nHauxe duzue Eneritz Furyak musikariaren azken ‘Beste Bat’ saioa. Noizbait pentsatu duzue animaliak gai interesgarria direla musika saio bat egiteko? Azken beste bat honetan, zomorro, abere, piztiak…hartu ditu ardatz musikari irundarrak.


Ugao-Miraballesko Udala - Ugao-Miraballeseko udaleko bi alderdi politikoen komunikatu bateratua\nUgao-Miraballeseko udaleko bi alderdi politikoen komunikatu bateratua\nAurtengo urtea ez da beste guztiak bezalakoa, garai hauetan Ugao-Miraballesen ilusioz beteta eta prest egon beharko ginateke Udiarragako Ama Birjinaren ohorezko jaiak ospatzeko.\nHala ere, esan bezala, 2020. urtea ohiz kanpokoa izaten ari da. Covid-19ak gure bizitzak gogor kolpatu ditu, eta egun bizi dugun egoera ikusita, gure gizarteari hainbeste kalte egiten dion pandemia hori geldiaraztea da lehentasuna. Horregatik, Ugao-Miraballesko Udala osatzen dugun bi alderdi politikook (EAJ-PNV eta EH Bildu) herritar guztioi gogorazi nahi dizuegu AURTEN EZ DIRELA OSPATUKO UDIARRAGAKO AMA BIRJINAREN OHOREZKO JAIAK.\nBi udal taldeok ez ezik, bai Jai Batzordeak, bai eta jaien antolaketan aritzen diren gainerako eragile guztiek ere, elkarteek eta kolektiboek, bat egiten dute erabakiarekin. Azken asteetan, kutsatzeen eta hildako pertsonen kopuruak gora egin du. Testuinguru horretan, argi dago, ez ditugula zirkunstantzia egokienak jaiak antolatzeko eta ezinezkoa dela herritarren parte hartze handia izan ohi duten ekitaldiak antolatzea. Hori dela eta, bi talde politikook erantzukizun indibiduala eta kolektiboa eskatzen dugu, arduraz jokatzeko eta ez egiteko jai giroko inolako talde-ekitaldirik, ez publikorik ez pribaturik. Gure egitarauko ekitaldi askotan izaten diren publiko-kontzentrazio handiak saihestu behar ditugu, birusaren hedapena minimizatzeko. Beraz, AURTEN EZ DAGO JAIRIK.\nOrain, lehentasuna du ugaotar guztien osasun publikoa zaintzeak, txikienetatik hasi eta zaharrenetaraino. Jokoan dago daukagun gauzarik garrantzitsuena, gure osasuna. Elkar zaintzeko garaia da, elkartasunez, errespetuz eta erantzukizunez jarduteko garaia. Pandemia madarikatuari aurre egiteko herri gisa elkartzeko garaia da. Gogorra da gure jaiei uko egitea. Baina zuhurtzia premiazkoa da. Ezin dugu atzera pausorik eman koronabirusaren aurkako borroka honetan. Udala, jai batzordea, kuadrillak, dendak, ostalaritza, elkarteak, klubak... denok, bizilagun guztiok, batera joan behar dugu, datorren urtean inoiz baino indar handiagoz goza ditzagun festak.


Gazteak dira Zumaian euskara gehien erabiltzen dutenak - Baleike.eus\nGazteak dira Zumaian euskara gehien erabiltzen dutenak\nBaleike 2017-03-09 09:40\nBelen Uranga, Alondegiako aurkezpenean.\nEuskararen kale erabilerak bost puntu egin du gora Zumaian azken bost urteotan, Soziolinguistika Klusterrak egin duen kale neurketaren arabera. Kalean entzundako hamar elkarrizketatik ia sei (%57,8) izan dira euskaraz. Emakumeek gizonezkoek baino gehiago erabiltzen dute, eta poligonoetan gehiago hitz egiten da herrigunean baino. Duela bost urte ikusitako joerari eutsiz, 14 eta 25 urte arteko gazteak dira euskara gehien erabiltzen dutenak (%79,7), eta goranzko joera nabarmenarekin aurreko inkestekin alderatuta (2006an %64,9). Belen Urangak aurkeztu zituen datuok, atzo Euskara Bestela ez gara hitzaldi zikloari amaiera jarri zion saioan.\n1989tik neurtzen da euskararen erabilera kalean, modu sistematikoan, bost urtetik behin. Lehen aldi hartan 47 herri neurtu ziren, denak 10.000 biztanletik gorakoak. Iaz zazpigarren kale neurketa egin zuten, Euskal Herri osoko 129 udalerritan, 450.000 herritarren hizkera neurtu zutelarik. Izugarrizko lagina, beraz.\nDatuak biltzeko ez dira kale inkestak egiten, kalean entzundakoa da jasotzen dutena. "Gu kaletik goaz eta apuntatzen dugu jendeak zer hizkuntza erabiltzen duen entzuten ditugun elkarrizketetan, inor ohartu gabe", azaldu zuen Belen Urangak. Horrez gain, bereizten dute hizlaria emakumea edo gizona den, eta zer adin tartekoa: haurra (14 urte arte), gaztea (14-24), heldua (25-65) edo adinekoa (65etik gora). Eta azkenik, kontuan hartzen dute baita ere elkarrizketa horretan haurrak ote dauden tartean, eta nork-nola hitz egiten duen.\nZumaiako kale neurketari dagokionez, iazko iraileko eta urriko sei egunetan egin zuten. Guztira, 1.411 elkarrizketa entzun zituzten, eta 3.964 hiztunen erabilera neurtu. Eta azken neurketa honek emandako datu orokorra da Zumaian %5 igo dela euskararen erabilera azken bost urteotan, %52,8tik (2011) %57,8ra. Hamar urte atzera egiten badugu, ikusiko dugu 2006ko datutik gertu dagoela gaur egungoa, orduan %56,4 izan baitzen neurtutako euskararen kale erabilera. Kontuan hartu behar da zumaiarren %71,5 dela euskalduna (6.525), %15,8 (1.444) ia euskalduna kontsideratzen dela, eta %12,7 direla erdaldunak.\nInguruko datuekin alderatuta, Zumaia Gipuzkoako batazbestekoaren (%32,7) gainetik dago nabarmen, baina Urola Kostakoaren azpitik (%71,5). Esate baterako, Azpeitian %83,7k daki euskaraz eta %81,8koa da kalean neurtutako erabilera (2011ko datua da hau). Aldiz, Zarautzekin alderatuz gero, badaude aldeak. Ezagutza maila bi herrietan oso antzekoa da –Zumaian %71,5 eta Zarautzen %70–, baina erabileran badago koska bat herrien artean: %57,8 Zumaian eta %50 Zarautzen.\nGazteek, emakumeek eta poligonoetan\nDatuak zehatzago aztertuta, berriro ikusi da Zumaian gazteak direla euskara gehien erabiltzen dutenak. Duela bost urte deigarria egin zitzaien datua ikerlariei, eta azken kale neurketa honetan indartu egin da goranzko joera. Azken urteotan 15 puntu egin du gora euskararen erabilerak gazteen artean, eta hori ez da datu batere ohikoa, Belen Urangak atzo aitortu zuenez. Esate baterako, Zarautzen, gazteen %54,9ak erabiltzen du euskara kalean: ia 25 punntuko aldea. 2006an 14-24 urte arteko Zumaiako gazteen %64,9a zen euskara erabiltzen zuena; 2011n %70,9ra igo zen datua, eta 2016an %79,7ra.\nGazteen ondoren, haurrak dira gehien erabiltzen dutenak, %75,1; eta gero datoz helduak (%49,1) eta adinekoak (37,5). Helduen artean igo egin da erabilera eta adinekoen artean jaitsi.\nAurkezpenean bildutakoei deigarria egin zitzaien beste datua: poligonoetan hitz egiten da euskara gehien, elkarrizketen %62,7, hain zuzen ere. Ia 13 puntuko igoera 2006tik. Gero, Parolaldea dator (%57,8), eta azkenik erdigunea (%53,2). Eta emakumeek gizonek baino gehiago erabiltzen dute: %59,6 eta %55,8, hurrenez hurren.\nAzkenik, elkarrizketan haurrik ba ote dagoen ere aintzat hartzen dute alderaketak egiterakoan. Ondorio nagusia da haurrek naturaltasun osoz egiten dutela euskaraz beraien artean edo heldu bat tartean egonda; aldiz, nagusiek askoz gehiago egiten dute euskaraz tartean haur bat baldin badago.\n“Euskararen ardatza sendo badugu, ez dugu beldurrik izan behar beste hizkuntzak erabiltzeko”\nBaleike 2017 ots 23 Zumaia\nMaialen Lujanbio bertsolariak euskararen balioaz eta beste hizkuntzen zubigintza lanez jardun zuen Konpasaren orratza euskaratik zirkuluak marrazte...\nZenbat hizkuntza hitz egiten dira Zumaian?\nEuskara, bestela ez gara hitzaldi zikloan Zumaian hitz egiten diren hizkuntzen inguruan hitz egingo du Idoia Etxeberriak (Martxoaren 1ean, 18:30ean...\nTaberna batean egin dute topo lehen aldiz. Ez dute elkar ezagutzen. Edadean aurrera doa bat, gaztea da bestea. Bertako euskaran hasi dira biak berr...


Donostia Zinemaldia :: La educación del Rey\nArtxiboa --- 69. Edizioa 2021 67. Edizioa 2019 66. Edizioa 2018 65. Edizioa 2017 64. Edizioa 2016 63. Edizioa 2015 62. Edizioa 2014 61. Edizioa 2013 60. Edizioa 2012 59. Edizioa 2011 58. Edizioa 2010 57. Edizioa 2009 56. Edizioa 2008 55. Edizioa 2007 54. Edizioa 2006 53. Edizioa 2005 52. Edizioa 2004 51. Edizioa 2003 50. Edizioa 2002 49. Edizioa 2001 48. Edizioa 2000 47. Edizioa 1999 46. Edizioa 1998 45. Edizioa 1997 44. Edizioa 1996 43. Edizioa 1995 42. Edizioa 1994 41. Edizioa 1993 40. Edizioa 1992 39. Edizioa 1991 38. Edizioa 1990 37. Edizioa 1989 36. Edizioa 1988 35. Edizioa 1987 34. Edizioa 1986 33. Edizioa 1985 32. Edizioa 1984 31. Edizioa 1983 30. Edizioa 1982 29. Edizioa 1981 28. Edizioa 1980 27. Edizioa 1979 26. Edizioa 1978 25. Edizioa 1977 24. Edizioa 1976 23. Edizioa 1975 22. Edizioa 1974 21. Edizioa 1973 20. Edizioa 1972 19. Edizioa 1971 18. Edizioa 1970 17. Edizioa 1969 16. Edizioa 1968 15. Edizioa 1967 14. Edizioa 1966 13. Edizioa 1965 12. Edizioa 1964 11. Edizioa 1963 10. Edizioa 1962 9. Edizioa 1961 8. Edizioa 1960 7. Edizioa 1959 6. Edizioa 1958 5. Edizioa 1957 4. Edizioa 1956 3. Edizioa 1955 2. Edizioa 1954 1. Edizioa 1953\nLa educación del Rey / Rey's Education\nHorizontes Latinos - Zinema Eraikitzen 30\nedizioko irudiak65. edizioko argazkiak\nedizioko bideoak65. edizioko bideoak\nFoto: Jorge Fuembuena\nSantiago Esteves, Matias Encinas\nHorizontes-eko Gosariak ''La educación del Rey'' (es)\nReynaldo Galíndez 'Rey' nerabea, bere lehen delitutik ihesi, Carlos Vargas segurtasun-zaindari erretirodunaren etxeko patioan eroriko da. Erortzean, Vargasek tratu bat eskainiko dio: gazteak etxean eragin dizkion kalteak konponduko ditu, poliziara entregatua ez izatearen truke. Ordutik aurrera, zaindari zaharrak nerabeari irakasten dizkion lezioek errege baten prestakuntzari buruzko kondaira zaharrak gogorarazten dituen harreman bati emango diote bide. Ituna apurtzen hasiko da, ordea, Reynaldok parte hartu zuen lapurretako hari askeak haien inguruan estutzen hasten direnean. Industriaren Zinema Eraikitzen eta Zinema Eraikitzen CAACI/Ibermedia TV sarien irabazlea izan zen iaz.\nSantiago Estevesek Buenos Aireseko Zinema Unibertsitatean ikasi zuen zuzendaritza; ikasi bitartean, muntatzaile-lanak egin zituen Pablo Trapero, Mariano Llinás eta Juan Villegasen moduko zuzendarientzat. Film labur hauek idatzi eta zuzendu zituen: Cinco tardes sin Clara (2009), Los crímenes (Iberoamerikako film labur onena eta Kritikaren Saria Huescan, 2011) eta Un sueño recurrente (2013). 2015ean La educación del Rey fikzio-telesaila zuzendu zuen; ondoren, bere lehen film luze bihurtu zuen. Pelikula horrek Zinema Eraikitzen Saria irabazi zuen 2016ko Donostia Zinemaldian.\nJuan Manuel Bordón, Santiago Esteves\nGermán De Silva, Matías Encinas, Jorge Prado, Mario Jara, Martín Arrojo, Elena Schnell, Marcelo Lacerna, Esteban Lamothe\nUDI - Urban Distribution International\n14, rue du 18 Août\nArgentina - Espainia


Izar berri bat piztutzera • ZUZEU\nGorka Arresek Badok Atrian.\nTelesforo Monzonek maite zuen kantuak eta ereserkiak egitea. Mexikoko erbeste urteak atzean utzi eta Donibane Lohizunera (Lapurdi) etorri zenean argitaratu zuen Gudarien eginak bigarren poema bilduma, 1947an. Poema guztientzat doinuak ipini zituen liburuaren amaieran, zortzi partituraz.\nTelesforo Monzon, 1935eko mitin batean, oholtzatik hizketan. (Ricardo Martin / Car-Kutxa Fototeka)\nOholtza gaineko musika ikuskizun baterako moduko egitura zeukan liburuak. Kantu formak zituzten olerkiek, leloak eta guzti. Hauxe da errepikatuena: «Dantza ta guda mendi goietan…/ Aupa mutilak! Aurrera!/ Bakea baitugu bihotzetan,/ ez dugu hiltzeko beldurra!/ Euskal Herriko mutil gazteak,/ aingeru nahiz ta gudari,/ gorroto gabe jausiak dira/ mendi goietan kantari!».\nFaxistek 1936an piztu zuten gerra hari buruzko 29 abesti dira; esate baterako: “Tontorrean hil ziren kantari” edo “Nola nafarrak geure aurka?”. Kantatzen die Saseta gudarien buruari edo Aitzol apaiz fusilatuari. Kontatzen du euskal armadako arrantzontzien ahalegina berrehun metroko Canarias erraldoiaren aurka. Eta guda lekuak agertzen ditu Gipuzkoan eta Bizkaian: Intxorta, Gernika, Sollube, Artxanda eta abar.\nAgirre lehendakaria hil zenean, 1960an, Monzonek honela idatzi zuen artikulu baten sarreran: «Euskaldun jaun-andre batzuek har zezaketen ohorerik handiena gertatu zaigu guri: Agirre zenaren gorputza beren etxean hartzea! Eskerrik asko, bihotzetik, haren alargun eta seme-alabei. Euzkadiko agintariei ere bai. Ez zaigu bizi artean ahaztuko Agirre lehendakariak, hilik, gure etxean igarotako azken gaua».\nEta artikuluari beste era honetan eman zion bukaera: «Gau hura ez zen gau ilun eta goibela izan. Gaubeila izanagatik, bizi-gaua zen hura. Geure oinazearen gainetik itxaropena baitzebilen hegazka. Gure Herria esnatu zaigu bat-batean. Eta bere indarra ikusiz alaitu da. Atzo ere, bere hilobiaren inguruan, lau gazte zituen Lehendakariak otoitzean. Iduri zitzaidan, hilobi barnetik erraiten ziela: ‘Zuen eskuetan utzia dut, gazteak, nire Herriaren etorkizuna’».\nZortzi urte geroago, 1968an, Uztaritzen (Lapurdi) mintzaldi bat egin zuen Monzonek, Amaia kultur taldeak antolatutako ikastaldi batean. Eta arratsean kantuan egin zuten Benito Lertxundik, Julen Lekuonak eta bestek. «Guk ere kantuan eman genituen genekizkienak», gogoratzen dira Pantxoa Carrere eta Peio Ospital. «Monzoni gustaturik, berak eskaini zigun bere lehendabiziko kantua: “Itziarren semea”. Gure lehen kantaldia 1969ko maiatzean egin genuen Uztaritzen. Ondotik hartu-eman franko ukan genuen Monzonekin. Igande franko elkarrekin pasatu ondoan, bertze kantu batzuk eman zizkigun».\nPantxoak eta Peiok grabatu zituzten aurreneko bederatzi abestietatik hiru Monzonenak dira, eta Manex Pagolarenak sei.\nEstreinako diskoa 1969an grabatu zuten, Okzitaniako Tolosan, Antares estudioan, Jacques Hodent soinu teknikariarekin. Lau pieza zekartzan: “Itziarren semea”, Monzonen doinuz eta hitzez, eta beste hiru Pagolaren doinuz eta hitzez: “Eñaut Bidegorri”, “Ttakulin” eta “Jo bezate ezkilek”.\nBigarren diskoa 1970ean grabatu zuten, Donibane Lohizunen, Angel Arregiren etxean. Diskoko bi kantuak Monzonenak ziren: “Ez dut saldu arima”, Guk taldeko Beñat Sarasolak eta Joanes Bordak abestua; eta “Lepoan hartu ta segi aurrera”, Pantxoak eta Peiok abestua.\nEuskal kantagintzak izan duen bikoterik ezagunena da Pantxoa eta Peio. 1970eko hamarkadan, artean Franco diktadorea agintean zela, Hegoaldean ere abesten hasi zirenean, jende askorentzat ereserki bihurtu zituzten Monzonen kantak, hala nola “Batasuna”, “Aita kartzelan duzu”, “Txikia”, “Plazara” edo “Bai euskarari”.\n“Lepoan hartu ta segi aurrera” kantuaren doinua osatze aldera, ingelesezko abesti baten ahaireko esaldi batez baliatu zen Monzon. “It’s a Long Way to Tipperary” abestian, Paddy delako irlandar batek Mollyri kantatzen dio Londrestik: «Oso luzea da Tipperaryrainoko bidea, baina hantxe dago nire bihotza». Maitearen oroiminez idatzitakoa da.\nBerez, Jack Judge eta Harry Williamsek 1912an egindako music hall abestia da, kale martxa erritmoa duena. Gerla Handia hasi zenean, Britainia Handiko armadako batailoi batek bere ereserkitzat hartu zuen, soldadu irlandarrez osatuta baitzegoen. Ondoren, John McCormack tenor irlandarrak grabatu egin zuen, eta sona handia izan zuen mundu osoan.\neuskal ereserkiak, telesforo monzon\n[Erroztamendua] Langileriaren errogabetasuna XIV\nHezkuntza legea zertarako? Duguna ondo lotuta uzteko?\nEuskara desagerrarazteko arriskua\nUste baino gehiago girelako


Kike Amonarrizek jasoko du Anton Abbadia Saria 2015\nANTON ABBADIA SARIA 2015\nIdoia Aberdi | EITB.EUS\n'Saria euskararentzat oso inportantea den unean iritsi da. Bidegurutze batean gaude. Euskararen inertziak astindu behar ditugu, eta normalizazio prozesua indarberritu', esan du tolosarrak.\nPozik sariarekin baina erantzunkizun puntu batekin nago.\nKike Amonarriz (Tolosa, 1961) soziolinguista eta ETBko aurkezle ezagunak jasoko du Anton Abbadia 2015 saria, "euskara mezu baikorrekin, umorearekin eta imajinazioarekin lotuz ekarpen izugarria egin diolako hizkuntzaren bizitasun eta aberastasunari". Gipuzkoako Foru Aldundiak bi urtean behin ematen du saria, euskararen normalkuntzaren alde ari diren pertsonen eta elkarteen lana aitortzeko.\n"Poz eta erantzukizun handiz" hartuko du saria Amonarrizek. Horren hitzetan, "aitortza bat da, eta akuilu bat ere bai, azken urteotan egiten ari naizen honetan sakontzeko".\nSaria une berezi batean iritsi zaiola esan du soziolinguistak, euskara "bidegurutze" batean dagoela uste baitu. "Saria euskararentzat oso inportantea den unean iritsi dela iruditzen zait. Bidegurutze batean gaude. Euskararen inertziak astindu behar ditugu, eta normalizazio prozesua indarberritu. Sentitu dut egindakoa iritsi dela, onartua izan dela, eragina izan duela. Une honetan sariak erakusten du hizkuntzaren normalizazio prozesua indarberritu behar dugula eta indarrak horretara bideratzen asmatu behar dugula", nabarmendu du.\nSaria emateko ekitaldia datorren asteartean, Euskararen Nazioarteko Egunaren bezperan, izango da, Aldundiaren Iargi aretoan, eta Iago Rey de la Fuente eskultorearen artelan bat jasoko du Amonarrizek bertan.\nArantxa Urretabizkaiak, Jone Miren Hernandezek, Iban Arantzabalek, Maite Artolak eta Arantxa Diez de Ilarrazak osatu dute aurten epaimahaia, eta bi arrazoi eman dituzte tolosarra hautatzeko: "Batetik, soziolinguista gisa egindako lanen eta idatzitako artikuluen sendotasunagatik, eta, bestetik, telebistan euskara modu gozagarrian eta interesgarrian erakutsi duten saio ezberdinekin izan duen arrakastagatik".


Araba euskalduna, eskola publikoaren eskutik. – Euskal Eskola Publikoaren Aldeko Plataforma\nUrtero bezala, titularitate pribatuko ikastola kontzertatuek Araba Euskaraz jaia antolatu dute gure herrialdean beren proiektuetarako dirua biltzeko asmoarekin. Hezkuntza sistemak euskararen ezagutza eta trasmisioa lortzeko, ezinbesteko lana betetzen duenez, aztertu ditzagun Araban gaur egun dugun sistema horren ezaugarri eta zehaztapenak.\nHaur eta Lehen Hezkuntzari begira, hots, hasierako euskalduntze lana egiten duen etapari begira, Araban 58 eskola publiko daude eta 30 ikastetxe pribatu-kontzertatu (Kristau Eskolakoak 16, 10 ikastola eta beste lau izaera ezberdinetakoak). Eskola publikoa sistemaren %61a da, irakaskuntza erlijiosoak eta beste lau ikastetxe horiek %28a osatzen dute, eta gainerako %11 ikastolek.\nBanaketa geografikoari begira, 58 eskola publiko horietatik 32 Gasteizen daude (institutoak zenbatu gabe) eta 26 probintzian. Kristau Eskolako ikastetxe gehiengoa, 14, hiriburuan dago kokatua (Aiaraldean beste biak). Hamar ikastoletatik, 2 baino ez daude Gasteizen. Herrialdean (Gasteiz alde batera utzita) publikoaren eta pribatuaren arteko aldea oso handia da: %72 publikoa da eta %28 kontzertatua. Arabako 18 herrietan (Artziniega, Aiara, Okondo, Izarra, Zuia, Legutio, Aramaio, Zigoitia, Araia, Dulantzi, Iruña Oka, Ribabellosa, Maeztu, Kanpezu, Elciego, Lantziego, Laguardia eta Valdegovia), eskola publikoa baino ez dago eta bertako umeak bertan euskalduntzen dira.\nHizkuntza ereduei errepatzen badiegu, hauexek Euskadiko Eskola Kontseiluak bere 2015-2017ko txostenean eman zituen Arabako datuak: Eskola publikoan, D eredua nagusi azaltzen da (%75), eta B eta A ereduak hondarrekoak dira (%20,5 eta % 4,9). Ikastetxe itunduetan, berriz, D eredua %24 baino ez da, B ereduak %68,6 handi bat hartzen du eta A ereduak %7,4 (ikastoletan D eredua %100ekoa da, noski).\nDatu hauen ondorioak begi bistakoak dira: ikastolek bere lekua dute gure herrialdearen euskalduntze bidean, jakina, baina oso leku txikia (%11); Kristau Eskolak eta gainerakoek (%28) ez dute bermatzen beren ikasleek euskararen ezagutza nahikoa lortu dezaten (A eta B ereduak %76a osatzen dute!), ez dituzte, beraz, legeak agintzen dituen hizkuntza-helburuak betetzen, eta diskriminazio linguistikoa sustatzen dute, legea urratuz (hori guztia diru publikoarekin). Araban, Eskola Publikoa da euskalduntze lanaren puska handiena egiten duena, ikasleen %60 baino gehiago jasotzen duelako bere altzoan. Hemen Araban (eta EAEn ere), umeen euskalduntzea eskola publikoan egingo da edo ez da egingo.\nHauxe da errealitatea: Araban, sare publikoa ekarpen erabakigarria egiten ari da euskararen alorrean, inoiz egon den euskalduntzeko makinarik eraginkorrena izanik. Gerora begira, jendartearen kohesiorako eta hizkuntzaren biziraupenerako Eskola Publikoa da bultzatu, lagundu eta zaindu behar dena bere baitan kokatzen baita euskararen etorkizuna.\npreviousAl equipo de gobierno de Bilbao no le interesan las escuelas de nuestros barrios.\nnextAraba euskaldun gracias a la escuela pública.


“ARPA MAGIKOA” IPUIN KONTAKETA MUSIKATUA – Getariako Udala\nPosted on 2021 February 16, Tuesday in Agenda, Datozen ekitaldiak\nAst, 16/02/2021 – 11:53\nIgandea, 21 Otsaila, 2021 – 17:00\n“ARPA MAGIKOA” IPUIN KONTAKETA MUSIKATUA, 4-8 URTEKO HAURRENTZAT.\nAntzezleak: Amaia Irazabal eta Amaia Ruiz de Galarreta\nMusikaria: Ane Artetxe\n*** Ba omen da urruneko mendien artean lurralde ezkutu bat: “Arpa Magikoaren lurralde ezkutua”. Betan altxor preziatu bat dagoela jakin dute Mailukote eta Maratik bidaiariek.\nHorregatik, mapa eskuan hartu, eta han abiatu da bikote xelebrea altxorraren bila. Haien abilezia eta abenturarako grinak altxorra deskubritu eta liburu magikoaren barrenak ezagutzera eramango ditu.\nOtsailaren 21ean, 17:00etan, Iturzaeta aretoan.\nIzen ematea: bidali haurraren eta helduaren izen abizenak eta telefono zenbakia @ honetara: gurasoelkartea.getaria@gmail.com.\nIzena emateko azken eguna: otsailak 18.\nAntolatzailea: Tonpe Guraso Elkartea eta Lagunak


Anaia eta lapurrak | Oiartzuarren Baitan\nAnaia eta lapurrak\n0:16:30 - 0:19:00 (2' 30'')\nAnaia zaharrenak errebolber zahar bat eta pistola ttiki bat edukitzen zituen, baina lapurrak atera zitzaizkion batean alferrik izan zituen. Ikurrinarekin zuen ordularia lapurtu zioten.\n-Orduan 'e gaiztuak bazien e!\n-Bai. Bo anaiya\n-Anaiya zaharrena zelebria zen. Harrek rebolberra, hombesteko rebolberra bazun eta hua zintzillikan atian, kuartoko atian sarreran zintzillikan eukitzen zun. Eta beste ttiki bat 'e pistola ttiki bat 'e bai bazun.\n-'Ta nondik konsegittu zun?\n-A... Konseitzen zittun nondik 'o handikan. Biño ez ziyoten ezertako serbittu. Zergatikan lapurrak ate zizkaten ostiral santu eun batian, ostiral santu eun batian.\nZeara joan Hondarbira. Hondarribiko fiestak 'o horko prozesiyua beti zea izaten zen 'ta. Ezkondua zen ordurako eta andriakin aittu 'men zin taberna batian bakailluakin intako tortilla 'o jaten 'ta.\nArraura torri topuan, Arraun jetsi 'ta Audeleko malda hortatikan kamiyuan seittu berrian belar sorotikan zean bizi zian.\nAnttoni maistra 'o delako maistrak ematen zuneko itxe horren bazterrian. Pixka bat zeatzeagatikan, auroxio sartzeagatikan handikan. Biño jakingo zuten han lapurrak 'o zienak 'e.\nEta geldittu 'ta alto 'ta dirua 'ta zea 'ta relojua behintzat zuna. Euskaldunak ibiltzen zutena, bat zeakin bere ikurriñakin 'o 'ta zun relojo bat eta.\nBost duroko bat biño besten bat bai 'men zun numbaitt 'e txamarran beste bolsillon batin 'ta hua ez 'men ziyoten harrapatu. Biño kendu 'ta atzea ez beitzeko 'ta seitzeko aurrea 'ta desapiyua inta atzea.\n'Ta itxea jon 'ta hamarretako papelera lanea torri in biar. Andria han utzi 'ta papelera lanea! Hola ibilli 'men zen, hala saten zun geo: "Nik orduan pistola banikek" Biño nik ez dut demboikan, iñorrek ez dakila tak.\nAlto 'ta atea aurreko aldea 'ta pistola patrikan dula 'ta bueno!\n-'Ta patrikan al zaman ba?


Ortografia | Iritzia | Berria\n2020ko urriak 14\nEzin dut. Whatsappeko mezuek ere barruak nahasten dizkidate. Nik uste dut amaren errua dela: euskara irakaslea izan zen urte luzez, eta hizkuntzaren erabilera zuzena asko landu da gurean. Umeak ginela, amaren ikasleen ergatiboak zuzentzen genituen bufandaren atzeko aldetik, eta, heldua nintzela, idazlanak zuzen egiteko moduak hausnartzen nituen amarekin. Emaitza? Berrogeita bat urterekin ezin ditut ortografia eta gramatika akatsak jasan. Egia esan, jasan jasaten ditut, eta paso egiten ikasten ari naiz; baina behinolako Onintza hura izaten jarraituko banu ehuneko ehunean, kaleko kartelak ere errotulki gorriz zuzenduko nituzke.\nEuskara eskolak ematen nituenean boligrafo gorria lapurtuko zidala esaten zidan ikasle batek. Gorritik berdera pasatu ginen lehenengo, eta morera kurtsoa amaitu orduko. Ez dut sindromea guztiz gainditu.\nUnibertsoak bere planak zituen niretzat, ordea, eta mundua ortografiari bizkarra ematen hasi da. Gero eta kartel zuzen gutxiago daude, gero eta akats gehiago egiten dituzte nire ikasleek. Eta badakizue gauza bat? Lasaitzen hasi naiz, baina oraindik hasi bakarrik. Eta gaztelaniaz alfabetatuta egon arren mezuak euskaraz bidaltzen dizkidaten lagunen akatsak ez ditut ikusten. Haien ahalegina eskertzen ikasi dut.


Hasi dira Maestro Elorza eta tren geltoki inguruko lanak - Aiaraldea.eus\nHasi dira Maestro Elorza eta tren geltoki inguruko lanak\nErredakzioa 2014-11-14 10:39 Laudio\nGaur goizean abiatu dituzte Maestro Elorza Kaleko saneamendua, tren geltokiko irisgarritasuna eta Latiorroko tunelaren zabalera -2 metrotik 7,5 metrotara- hobetuko dituzten lanak.\nMomentuz hiru zuhaitz moztuko dituzte inguruak egokitzeko eta lehen faseari ekingo diote. Horretan saneamendu sareak hobetuko dituzte tren geltokiaren plazaren ingurutan. Horretan arituko dira abendua heldu arte. Kanalizazioak egin eta itxi beharko dituzte eta hurrengo fasetan Maestro Elorza eta Zubiko Kurajon gauza bera egingo dute.\nTunela urtarrilaren 8an itxiko dute\nLatiorro auzoak 3.000 biztanle inguru ditu eta geltoki azpian igarotzen den tunela 2 metroko zabalera besterik ez du. 7,5 metroko zabalera handitzeko lanak urtarrilaren 8an hasiko dira eta litekeena da hiru hilabetez itxita egotea.\nEgingo diren lehenengo lanak zerbitzuen kanalizazioan eragingo dute: gasa, telefonia, saneamendua...\nTrenbideak moztuko dira\nTunelean egingo diren obren ekintzez ondorioz 4 eta 6 trenbideak moztuko dira otsailean. Hilabete horretan 1 eta 2 trenbideak erabiliko dira, baina martxoan kontrakoa gertatuko da; 1 eta 2 trenbideak ez dira erabiliko eta 4 eta 6 ordea bai.\nMaestro Elorza kalean lanak\nMaestro Elorza kalean urtarrilean abiatuko dituzte eta apirilean bukatzeko asmoa daukate. Hala ere, Koldo Zabala zinegotziak uste du luzatu daitekeela: “lan oso zailak baitira.”\nPrintzipioz trafikoan eragina izango dute lanek eta taxien aparkalekuak dauden errepidetik bideratuko da.\nZentzu berean, Zabalak azaldu du zergatik atzeratu diren lanak. Eraikuntza esparruan indarrean dagoen hitzarmen kolektiboaren arabera, gabonetan etenaldia egongo litzateke. Latiorroko biztanleek data horietan eragozpen handirik sumatu ez dezaten -tunela itxita, finean- lanak atzeratu dituzte.\nEskerrak Arabako Foru Aldundiari\nBilerak egin dituzte Laudioko Udala, Vias y Construcciones enpresa, ADIF eta Arabako Foru Aldundiko teknikariak. Horietan adostu dute obren plana eta udalak bereziki eskertu du Aldundiaren jarrera.\nBilduk astelehenean egingo den Hirigintza Udal Batzordean azalduko ditu data eta lanen nondik norakoak.\n1 Galdutako bi mendizale topatu zituen atzo Ertzaintzak Ipergortan\n2 [PODCAST] Juan Ibarrola, anarkista eta komunistekin II. Errepublika defendatu zuen militar laudioar kristaua\n3 Orozkon abandonatutako txakurrak adoptatzeko aukera zabalik dago\n4 Urduñako frontoia bete zen Herrien arteko XXIII. Folklore Jaialdia ikusteko\n5 Sorginlarrenek bideo batean laburtu du aurtengo udako jarduera\n6 “Esperimentatzeko, jolasteko, ikasteko eta partekatzeko espazioa sortzea izango da cianotipia tailerraren helburua”\n[PODCAST] Juan Ibarrola, anarkista eta komunistekin II. Errepublika defendatu zuen militar laudioar kristaua\nSorginlarrenek bideo batean laburtu du aurtengo udako jarduera\nOmniak Laudioko udal gobernua kritikatu du aurrekontuetan oposizioko taldeak behar beste kontuan ez hartzeagatik\nLaudioko establezimenduen arteko erakusleiho lehiaketa hasi da gaur\nAuto batek su hartu du gaur goizean Garaten\nAnder Capa eta Gaizka Larrazabal egongo dira athleticzaleekin asteazkenean\nYogurinha Borovak antzezlana eta Pirritx, Porrotx eta Marimototsekin egingo dituen elkarlanak aurkeztu ditu Durangon\nOlga Gutierrez Garrido bigarren Espainiako Taekwondo Txapelketan\nHerri kiroletan trebatu ziren dozenaka ume ostiralean


Zarauzko kiroldegia atzo. Argazkia: ELA\nZarauzko (Gipuzkoa) Aritzbatalde kiroldegian 20 behargin baino gehiagok egiten dute lan eta, atzo, urriaren 13an, hasi zuten greba. Gaur ere lanuztea egin dute eta dinamikari jarraipena emango diote datorren astelehenean zein asteartean. "Negoziaketa gorabeheratsuen" ostean ekin diote grebari.\nAbenduan hasi zen negoziaketa prozesua eta, langileen arabera, "martxan jartzea asko kostatu" zitzaien, bai eta Zarauzko kiroldegia kudeatzen duen BPXport enpresaren aldetik "proposamen errealistak" lortzea ere. Negoziaketak "gorabeheratsuak" izan ziren hainbat hilabetez eta, testuinguru horretan, enpresak soldatak izoztea proposatu zuen. Hori izan da, hain zuzen ere, oraingo greben pizgarria.\nNeurri berri hori proposatzea ez ezik, lanaldiak murriztu dizkiete langileei, eta zenbait langile kaleratu zituzten aurrekontuetan murrizketak izan direla argudiatuta. Gisa horretako esku-hartzeak atzera botatzeko bermerik ez dagoela azpimarratu dute.\n20 langileetatik batek bakarrik du lanaldi osoa; hartara, ia behargin guztiek lanaldi partzialeko kontratuak dituzte. Lanorduak are gehiago murriztuz gero, langileen egoera are "prekarioagoa" izango dela ohartarazi dute.\nIldo honetan, langileek nabarmendu dute "enpresak eta udalak hartutako erabakiak" eragina dutela gatazkan; antza, ez enpresak ez eta udalak ez dute egoerari aurre egiteko konponbide errealik proposatu.\nGogora ekarri dute Zarauzko kiroldegiko langileek 2017an egindako greba, orduan lortutako baldintzak defendatuko direla azpimarratu baitu ELA sindikatuak. Udalaren jarrera ere seinalatu du: "Ez dugu bermerik lortu, ez langileek beraien lanaldiak berreskuratzeko, ezta duela lau urte lortutako hitzarmenari jarraipen duin bat emateko ere".


Eskandinaviako gurutze - Wikipedia, entziklopedia askea.\nEskandinaviako gurutzearen eredua\nEskandinaviar gurutzea, Gurutze Nordikoa edota San Olafen gurutzea gurutze kristautik eratorritako sinboloa da, hainbat banderatan ageri dena, Eskandinaviako estatuetan batez ere, horiek guztiek Eskandinaviako gurutzea erabiltzen baitute. Diseinuak kristautasuna adierazten du eta gurutzea etzanda dago.\nEskandinaviako gurutzea Europako iparraldeko hainbat herrialderen sinbolo da.\nGurutze Nordikoa diseinatu zuen lehendabiziko herrialdea Danimarka izan zen (Dannebrog deitzen diote daniarrek beraien banderari). Halere, beste hainbat herrialdetako banderetan ere erabiltzen da, Suedia, Norvegia, Finlandia eta Islandian, esaterako. Bestalde, hainbat eskualdetan ere antzerako banderak dauzkate. Norvegiako banderak lehendabizikoz agertu zuen hiru koloreko Gurutze Nordikoa.\nBandera nordikoek antzeko diseinua duten arren, atzean sinbologia eta historia desberdinak dituzte.\nMultimedia: Nordic Cross flags


« DEBOCINO ESCUARRA (1635) DORDOKAK ETA ELURRAK (1989) »\nDICCIONARIO TRILINGÜE (1745)\nManuel de Larramendi, aitaren abizenez Garagorri (1690-1766), jesuitaren lan filologikoaren kasua oso adierazgarria da euskal literaturaren historian. Oso gutxi idatzi zuen euskaraz, sermoi bat edo beste, eta hala eta guzti ere, euskal literaturaren historian toki handia gorde zaio. Berez, bada, badirudi literaturaren oinarria hizkuntza dela esaten duen printzipioa (Erromantizismoarekin martxan jartzen dena, bere lana egin eta beranduago, eta literatura, hizkuntza eta nazioa biltzen dituena banaketa ezinean) saihesten duela, kinkan jartzen duela.\nBere kasua, beste alde batetik, aztertzeko modukoa da, hain zuzen ere diglosiak literaturan duen eragina dela eta.\nLiteratura hizkuntza diglosikoan idatzita dagoenean, literaturaren kontzeptua labana da, eta ez da beti egindako hizkuntzagatik edo hizkuntza horretan egindako lanagatik neurtzen. Garbi dago beste irizpide batzuk hartzen direla kontuan, adibidez egileak hizkuntzaren eta bere balio sinbolikoaren alde egindako lana. Diglosiaren menpe dagoen hizkuntzaren literaturaren historian irizpide nagusi bi izaten dira: lehena, ahal den guztia, ahal diren idazle guztiak sartzen direla katalogoan literatura horren irudia bermatze aldera, eta horrela, Manuel de Larramendiren lana ere hor sartzen da; bigarrenez, filologiaren pisua nahiko handia da hizkuntza jakin horretan, eta beraz, gramatika-egileak eta hiztegi-egileak onartzen dira historiaren barnean, filologia eta literaturaren arteko mugak ez baitira garbi azaltzen eta markatzen.\nManuel de Larramendiren kasuan horrela gertatzen da. Gaur eguneko irizpide estetiko handirik ez duten testuak idatzi zituen, baina beste alde batetik, lan eskerga egin zuen euskararen lehen gramatika, El Imposible vencido, argitaratu zuenean, horrek indarra eman zion euskal nortasun identitateari (irizpide hau ere garai hartakoa baino beranduagokoa da).\nJesuitek ardura handia erakutsi zuten gramatikarik gabe ziren hizkuntzez eta haien gramatikak idatzi zituzten (adibidez, guaraníarena) eta giro horretan argitaratu zen El Impossible Vencido, euskararen gramatika. Baina Larramendiren lanik garrantzitsuena Diccionario Trilingüe del Castellano, Bascuence y Latín (1745) dugu, euskararen aldeko kultura lanetan bereziena, euskaldunei euskarak balioa zuela erakusteko egindako lana.\nLarramendiren lanak ilustratuek Espainian argitaratutako erantzunez sortzen dira, batez ere Diccionario de Autoridades (1726) lanak zirrara handia eragin zion, eta bere gain hartu zuen euskal hizkuntzaren defentsa.\nBere gramatikan deskribapen lan berezia egin zuen, ez zelako euskalkietara mugatu, baizik eta ezeren aurretik ideia orokorra ematen saiatu. Eta hau baino lehenagokoak (gramatikari buruzkoak) oso gutxi izan ziren (Oihenartenak, P. d’Urterena argitaratu gabe edo galdutzat ditugun S. Prouveaurena eta D. Bidegarayrena), beraz, ia hutsetik hasita egin zuen lan Larramendik.\nDiccionario Trilingüe del Castellano, Bascuence y Latín bere lanik umotuena da. Blanca Urgelle ikerlariak (1996) egin du lan horren deskribapenik zehatzena.\nEragin handia izan zuen ondoren etorriko ziren hiztegietan, eta haren eragina Azkueren hiztegiraino heltzen da. 40.000 eta 45.000 sarrera artean dira bertakoak, eta lan ikaragarria da hori, euskaldunei euskararen kontzientzia sortzeko asmoz egina. Gorago aipaturiko Diccionario de Autoridades hartu zuen iturri gisa, haren hitz zerrenda hartu zuen berea egiteko, alegia.\nLehen hizkuntza gaztelera da, eta haren euskal ordezkoak ematen ditu Larramendik, noizbehinka euskal etimologiak (asmatuak gehienak) emanik.\nEuskal arlorako hiru iturri desberdin hartu zituen kontuan: literatura idatzia, ahozkoa eta berak sorturiko hitz multzoa. Esan beharrekoa da, dena dela, aurretik euskaraz sorturiko ia guztia –batez ere Ipar aldean argitaraturikoa- izan zuela kontutan Larramendik lana osatzeko. Neologismoak izan dira Larramendiren Hiztegiko aipatuenak, baina berez hori kontua desbideratzea da. Egon badaude, baina Larramendiren lana ez zen neologismoak sortzera zuzendu, kanpotik euskararen irainez ari zirenak tronpatzeko baizik. Larramendi euskararen altxorra, bere ustetan euskalkietan barreiaturik zegoena, biltzen eta era egokian eskaintzen saiatu zen.\nURGELL, B. (1996): “Larramendi o el despertar de la literatura vasca peninsular” in AULESTIA, G.: Los escritores. Hitos de la literatura clásica euskérica. Fundación Sancho el Sanbio. Vitoria-Gasteiz. 261-288.


Guri buruz - Shanghai Chunye Instrument Technology Co., Ltd.\nFabrikatzailea / Fabrika eta Merkataritza\nLineako uraren kalitatea aztertzeko tresnak, boligrafo mota, eramangarri eta laborategiko neurgailua\nUrtarrila. 2020ko 10a\nBatez besteko epea\nGoi denboraldiko epea: hilabete bat\nDenboralditik kanpoko epea: hilabete erdi\nNazioarteko Merkataritza Baldintzak\nFOB, IFK, CFR\nMaiatza. 2019ko 1\n% 20 ~% 30\nAsia hego-ekialdea / Mideast\nEkoizpen lerro kopurua\n50 milioi dolar - 100 milioi dolar\nTwinno, zure aukera jakintsua!\nGure enpresa ikerketa eta garapenean, fabrikazioan, salmentetan eta zerbitzuen uraren kalitatea aztertzeko tresnetan, sentsorean eta elektrodoan espezializatutako teknologia handiko enpresak dira. Gure produktuak oso erabiliak dira zentral elektrikoetan, industria petrokimikoan, meatzaritzako metalurgian, ingurumeneko uraren tratamenduan, industria arinean eta elektronikan, ur lantegietan eta edateko ura banatzeko sarian, janari eta edariak, ospitaleak, hotelak, akuikultura, nekazaritza laborantza berria eta hartzidura biologikoko prozesuen industriak. .\n"Berrikuntza zientifiko eta teknologikoa, irabazi-irabazi lankidetza, lankidetza zintzoa eta garapen harmoniatsua" ren balioa dugu gure enpresa aurrera eramateko eta produktu berrien garapena azkartzeko. Kalitatea ziurtatzeko sistema zorrozki produktuaren kalitatea bermatzeko; Bezeroen beharrak asetzeko erantzun azkarreko mekanismoa. Epe luzeko mantentze-zerbitzu erosoak eta azkarrak eskaintzen ditugu bezeroen kezkak ondo konpontzeko. Gure zerbitzuak ez du amaierarik ......\nShanghai Chunye Instrument technology Co., Ltd. fabrikatzaile eta hornitzaile profesionala da industria prozesuen automatizazio sentsore eta tresnen produktu nagusia: parametro anitzekoa, uhertasuna, TSS, ultrasoinu likido maila, lohi interfazea, fluoruro ioia, kloruro ioia, amonio nitrogeno, Nitrato nitrogeno, gogortasuna eta beste ioiak, pH / ORP, disolbatutako oxigenoa, eroankortasuna / erresistibitatea / TDS / gazitasuna, kloro askea, kloro dioxidoa, ozonoa, azidoa / alkalina / gatz kontzentrazioa, BAK, amoniako nitrogeno, fosforo osoa, nitrogeno osoa, zianuroa Produktu mota: boligrafo mota, eramangarria, laborategia, igorlea, sentsorea eta linean kontrolatzeko sistema.\nZiur egon uraren analisian. Arrazoi izan adituen erantzunekin, laguntza bikainarekin eta Twinno-ren irtenbide fidagarri eta erabilerrazekin.\nUraren kalitatea twinno-n oso serio hartzen dugun zerbait da. Badakigu zure uraren analisiak zuzena izan behar duela, horregatik, analisian konfiantza izan dezazun behar dituzun irtenbide osoak eskaintzera dedikatzen gara. Erabilera errazeko irtenbide fidagarriak garatuz, ezagutza eta laguntza jakintsuak eskuratzeko aukera eskaintzen dizunean, twinno-k mundu osoko uraren kalitatea bermatzen laguntzen du.\nKalitate ona, preziorik onena, salmenta ondorengo zerbitzu bikaina eta segurtasun kopia teknikoa, baita gure bezeroekin komunikazio ona ere, atzerriko bezero askoren bazkide bihurtuz. Zurekin epe luzerako negozio harremana sortzea espero dugu! ! !\nEpe horretan edo hortik gorako arazorik izanez gero, jar zaitez harremanetan nirekin libreki. Hori da gure betebeharra edozein unetan zerbitzu eta laguntza tekniko onena eskaintzea. Horrez gain, 1 urteko bermea eta bizitza osorako doako orientazio teknikoa eta prestakuntza hornitzen ditugu.\nAgur bero bat Luffy Chen Salmenta saila\nEnpresako (fabrikako) pantaila irudia\nTitaniozko aleazioaren eroankortasun sentsorea, Eroankortasun elektromagnetikoaren sentsorea, Eroankortasun TDS sentsorea, Grafitoaren Kuadrupoloko Eroankortasun Sentsorea, Ph sentsorearen elektrodoak, Klorofila sentsorea,


Otamotzgreba Archives - Otamotz\nGeriatrikoetako langileen mobilizazioa\nGipuzkoako erresidentzietan greba egiten ari dira eta martxak antolatu dituzte beraien aldarrikapenak ezagutzera emateko. Atzo (osteguna) Urretxu eta Zumarragan egon ziren.\nLizeoko ikasleek Fridays For Future ekimenarekin bat egin dute\nLizeoko ikasleek Fridays For Future (FFF) ekimenarekin bat egin dute. Greba eta elkarretaratzea egin dituzte eta pankarta bat jarri dute. Mundu osoko ikasleen mugimendu honek klima aldaketa aintzat hartzea eskatzen du. Greta Thunberg aktibista suediarraren eskutik hartu du indarra.\nGipuzkoako geriatrikoetako ELA sindikatuko langileak greba egiten ari dira hitzarmen berria sinatzearen alde. Iazko irailean hasi zituzten mobilizazioak eta oraingo grebak 30 eguneko luzapena izango du. Adegi eta Matia patronalekin prekarietatearekin amaitu eta zerbitzua hobetuko duen akordioa lortu dutela eta aldundiak akordio hau aurrera ateratzeko jarri beharreko dirua ez duela\nUGLEko langileek greba egingo dute bihartik ostiralera\nUrola Garaiko Lanbide Eskola (UGLE) itunpeko ikastetxeko langileek greba egingo dute bihartik ostiralera, lan hitzarmen berria eskatzeko. Gaur kontzentrazioa egin dute. UGLEk 50 langile ditu eta %43ak egingo du greba (irakasleen artean %66ak). Azken lan hitzarmena 2009an sinatu zuten eta langile batzordeak erosketa ahalmenaren %12,4 galdu dutela salatu du. «Denbora\nGipuzkoako erresidentzietako ELAko langileek hiru greba egun egingo dituzte, gaurtik hasita. Goizean kontzentrazioa egin dute Areizaga-Kalebarren plazan. Greba honekin, ELAk patronalaren, aldundiaren eta jaurlaritzaren jarrera “onartezina” dela salatu nahi du. “Gipuzkoako Foru Aldundiaren txostenak babestutako zerbitzu minimoen ordena berriak zerbitzuak igo ditu. Gauzak egiteko modu honek Bizkaiko Foru Aldundiaren modua\nUrretxu eta Zumarraga grebaren aldeko pankartaz josita esnatu dira\nUrretxu eta Zumarraga mundu mailako greba feministaren aldeko pankartekin esnatu dira. Merkataritzan eta hezkuntzan lan uzteak egin behar dituzte eta udaletxeetan grebaren eragina nabari da. Mobilizazioei dagokionez, 12:00etan kontzentrazioa egingo dute Areizaga-Kalebarren plaza eta 20:00etan manifestazioa egongo da.\nKale garbitzaileek greba mugagabea deitu dute\nHainbat herritako zabor biltzaile eta kale garbitzaileek greba mugagabea deitu dute. Negoziaketek fruiturik ematen ez badute, hilaren 19an hasiko dute. Greba deitu dutenen artean Zumarraga eta Urretxuko kale garbitzaileak daude. Sindikatuek lan hitzarmena 2015ean agortu zela eta ordutik administrazioek ez dituztela pleguetako baldintzak eguneratu salatu dute.\nErrepideen mantenuan lan egiten dutenen auto karabana\nErrepideen mantenuan lan egiten duten langileak greban daude eta gaur goizean auto karabana egin dute Azpeititik Zumarragara, ELA sindikatuak deituta. Aldundiaren eta enpresen jarrera salatu dute. Bestalde, errepideen egoera txarra salatu nahi dutenei, Aldundiaren 943 11 37 71 telefono zenbakira deitzeko eskatu diete.\nArcelor Mittaleko langileek asteazkeneko greba bertan behera utzi dute eta giza katea egingo dute\nArcelor Mittaleko langileek asteazkeneko greba bertan behera utzi dute, ordurako lantegian ez delako ekoizpen lanik egongo. Izan ere, ekoizpen lanak asteartean bukatuko dira. Hala ere, mobilizazio eguna izango da. 11:00etan giza katea egingo dute Urretxu eta Zumarragako kaleetan eta Goierri garaiko biztanle guztiak parte hartzera gonbidatu dituzte. 13:00etatik 15:00etara, berriz,\n4.000 lagun inguruk parte hartu dute Arcelor Mittalen itxieraren aurkako manifestazioan\nManifestazio jendetsu batek Urretxu eta Zumarragako kaleak zeharkatu ditu, Arcelor Mittalen itxieraren aurka. 4.000 lagun inguruk parte hartu dute eta denda eta taberna guztiek ateak itxi dituzte. Bi herriak kalera irten dira Arcelor Mittaleko langileei elkartasuna adierazteko eta itxieraren aurka daudela azaltzeko. Hilaren 20rako Arcelor Mittaleko langileek Goierri garaia mailako


Zakila handitzea - Maxisize\nZakila handitzeko metodoak: metodoak eta egokitasuna\nBularreko emakumezkoen eta gizonezkoen zakilaren tamainen eztabaidak mendeak dira. Eszenatokian hedatutakoaren arabera, erasoak "balio baxuen" eramaileen kontra egiten dira. Zentzugabekeriaraino ere joaten da, "sofako irakasleek" argudiatzen dutenez, orduan eta hobeto.\nHonek gizonezkoen galdera ohikoenetako bat sortu zuen: nola handitu gizonezkoen zakila. Metodo guztiak, haien modu positiboak eta negatiboak aurkitzea, baita galderaren alderdi psikologikoa zentimetroak zenbatzen dituzten guztiei gomendatzen zaie.\nAnatomia eta estatistika pixka bat\nOihan zientifikoan ez sartzeko, nahikoa da zenbait gauza jakitea:\nHanken, sudurraren eta gorputzetik irteten diren beste zatien tamaina bezalaxe, kide bakoitzak proportzio pertsonalak ditu. Ez dago harremanik eskuen, sudurraren, behatzen eta abarren tamainaren eta formaren artean. genitaleekin. Jendearen artean zirkulatzen duten zurrumurru guztiak mitoa eta ilusioa baino ez dira.\nGorputz belakotsu eta leizeak zakilaren zati garrantzitsu bat okupatzen dute. Haien izenak bere kabuz hitz egiten du, muntaketa batekin, leku hauek odolez betetzen dira eta horrek organoaren gogortasuna eta tamaina handitzea dakar. Ez da zaila asmatzen odol hornikuntzak zer paper garrantzitsua betetzen duen tamaina osorako. Pelbiseko odol-fluxua murrizten bada, horrek "alerta osoa" kalitatean zuzenean eragiten du. Zakila handitzeko moduak bilatu aurretik, zaindu behar duzu sistema kardiobaskularraren osasuna.\nKanpotik "itsasten" dena ez da oraindik organo genitala osorik; horietako batzuk barruan ezkutatuta daude. Pertsona batek gehiegizko pisua badu, zakilaren zati bat eskrotoko gantz geruzan ezkutatuta egongo da, honek ikusmen murriztuko du.\nLasterketa eta tamaina\nBaina arrazaren eta batez bestekoaren arteko erlazioa dago. Asiarrek kalibre apalenak harrotzeko aukera izango dute. Haientzat, 10 cm da araua. Afrikarrentzat, ordea, alderantzizkoa da; horregatik, batez besteko balioa 16-17 cmkoa da. Beste herrialde batzuetan, Europan bezala, 13-14 cm-ko "urrezko batez bestekoa" da.\nOrgano batek 15 cm-ko diametroa eta 33 cm baino gehiagoko luzera du erregistroaren titularra "phallometry" eremuan. Hemen ez dago ezer inbidiatzeko, nekez da XX. Mendean deskribatutako gizabanako batek sexu harreman oso bat burutu ahal izatea.\nAdina eta batez bestekoa\nOro har, oso gutxi erabiltzen da gorputzaren zati honi dagokionez. Espezialistek lortutako datu guztiak hain indibidualak izan behar ziren. Beraz, +/- zentimetro desberdintasunak ez du ezer esan nahi oraindik. Patologiarik ezean, zakilaren hazkundea 9 urte inguru hasten da. Aldi berean, egoera lasaian dauden batez besteko adierazleak honako hauek dira:\n9-12 urte bitartekoetan, batez besteko luzera 4 cm-takoa izango da. Urte bakoitzeko, kide bakoitza 0, 5 cm handituko da - 1 cm.\n13-15 urte bitartekoentzat, gutxieneko luzera gutxi gorabehera 5-6 cm-koa da.\nHelduarora arte, zakila 7-10 cm arte luzatuko da.\nHorrenbestez, hunkituta, adierazleak honelakoak izango dira:\n9-12 urte bitarteko haurren kasuan, falo zutitua 8-11 cm artekoa da.\n13-15 urte zituela, balio hori 12-16 cm-tan aldatzen da.\n16-18 urte bitarteko nerabeetan, batez besteko adierazlea aldatu egiten da 13 - 17 cm artean.\nNormalean 18 urterekin luzeraren igoera amaitzen da, adin honetan etorkizuneko gizonak gehienezko luzera du. Horren ondoren, organoa bolumena handituko da eta luzera apur bat jaitsiko da. Alegia, nerabeek luzera zertxobait luzeagoa dute, baina azkenean eratutako organismo batek baino bolumen gutxiago.\nBaina interesgarriena zera da: nesken kasuan, baginaren azken sakonera (zirrara eta lasaitasun egoeran) gizonezkoen tamainarekin nahiko bat datorrela. Bestela esanda, badira 20 cm (bakartasun izugarria) duten neskak, eta buru nahikoa dutenak eta 14 cm dira. Emakumeen organo genitala fenomenikoki elastikoa da eta ia edozein diametrora "moldatzeko gai da". esan luzerari buruz.\nElkarrizketa pertsonaletan, neska askok haien urrezko batez bestekoa 15 cm dela diote, eta ez da beldurrik bikotekideak zehaztutako balioekin zentimetro pare bat ez badu. Egia da, ez dago guztiz argi zergatik eztabaida hori guztia Interneten egiten ari den zakila handi eta boteretsu baten derrigorrezko presentziari buruz, sexua izatean mina eragiten duelako.\nEtxean kide bat handitzen ez dakitenentzako errezetak irakurri gure artikulua.\nAlearen alde psikologikoa\nNahiz eta zakilaren tamainaren adierazle zehatzek xehetasun intimoak aipatzen dituzten, kultura herrikoiak gizonezkoen duintasunaren proportzio "idealak" existitzen ditu. 90: 60: 90 bezalakoa da emakumezkoentzat. Aldi berean, presio dago puntu ahulenean: bidezko sexua asetzeko gaitasuna.\nHelduentzako filmetan, aktore guztiek tamaina "idealak" dituzte. Helduen literaturan, pertsonaia nagusiak mutilak estasiara eramaten dituzte organo baten itxura hutsarekin. Horrez gain, badira World Wide Web-eko andre ederrak ere, tamaina apalekin emakumeen artean eskaririk ez dagoela argudiatzea gustatzen zaienak.\nGertaera faltsuei mentalki edozein presio egiten diete eta horrek bere tamaina (benetan normala) ez dela nahikoa ezarri dio. Horrek segurtasunik eza eta zalantzak sortzen ditu zeure buruari eta zure gaitasun sexualei buruz. Eta ikaskideei "gezur" samar gustatzen zaie benetako baloreei buruz, eta horrek ere ziurgabetasun handiagoa sortzen du. Zakilaren batez besteko luzerari buruzko informazio gehiago lortzeko, ikusi gure artikulua.\nHiriak lau zentimetroko prezipitazioak jaso zituen, baina gizonezkoek aldarrikatu zuten hamar. - Anekdota.\nTamaina handitzeko arrazoi garrantzitsuak\nGauza bat da gizakiak zakila handitzeko modua bilatzen duenean, nahi zuelako bakarrik. Kasu honetan, metodo leunak eta droga batzuk lagunduko diote. Patologiak dituen pertsona batek, ordea, esku-hartze kirurgikoa adostu beharko du. Hona hemen kirurgiaren arrazoiak:\nMikropenisa - tamaina nahikoa ez denean harreman estandarretarako. Normalean 2-3 cm-koa da.\nFibrosi leizea gaixotasuna da, corpus cavernosum-a loditzen da eta odol-fluxua lortzeko lekua izan beharrean, zuntz ehuna dago (horietako giza tendoiak osatuta).\nPeyronie-ren patologia ehun konektiboaren (zuntz) bera da, itxurarekin organoaren forma normala deformatzen duena.\nEpispadiak sortzetiko nahaste bat da. Goiko uretra deformatzen du.\nHypospadias - Uretraren irekiera leku txarrean dago.\nOrgano baten lesioa eta trauma.\nOperazioaren arrazoi estetikoei beste arrazoi batzuk eman dakizkieke. Adibidez, gorputzaren egitura dela eta, zakila pubisaren ehun adiposoan ezkutatzen da.\nFoploplastia ordaintzea edo pisu astunagoa zure "lan tresnarekin" lotzea erabaki bada, hasieran merezi du metodo seguruagoa saiatzea. Ikus jelqing-en artikulua.\nJendea gimnasiora joaten bada eta bularrak eta kuboak urdailetan kulunkatzen badituzte, zerk eragozten du beste gorputz zati bat "ponpatzea"? Zakila ariketa ugari daude, baina gauza batzuk ikasi behar dira hasi aurretik:\nEgokiena, osatu gabeko muntaketa lortu nahi duzu ariketaren errendimendua hobetuko baitu.\nOrganoa prozeduren aurretik berotu behar da. Bainu bero bat edo eskuoihal beroa, ezinbestekoa da.\nLubrifikatzaile on batek merezi du.\nEz jarraitu ariketa mingarria bada. Bestela zauritu dezakezu.\n"Luzatzen" ariketarako, burua (edo enborra) hartu behar duzu zure indizearekin eta, beharrezkoa izanez gero, behatzak eta atera zakila egoera horretan 10-15 segundoz. Erlaxatu eta ondoren ariketa errepikatu. Tentsioa norabide desberdinetan egin behar da (ezkerretik eskuinera).\nEz tira gogor, prozesuan organoa masajatzea ez da erraza izango. Ezin duzu ariketa organoarekin guztiz igo, une honetan zerbait desatseginaz pentsatzea hobe da. Hilabete batzuen buruan, 1-2 cm-ko luzera lor daiteke.\nZure duintasuna handitzeko, lubrifikatzaile eta egoera erdi-berdina behar duzu. Zakila bere oinarrian hatzekin atzematen da "O" letrarekin, eta, ondoren, hasieratik buruko 10-15 minutura egiten dira translazio mugimenduak. Gero eskua zakilaren hasieran bere jatorrizko posiziora itzultzen da eta ekintzak beste eskuarekin errepikatu. Lehen eskuak odol-fluxua lortzeko oinarria mantentzen jarraitzen du.\nEskuoihal bat ere sartzen da zakilean, egoera fisiko hobea izateko. Objektua 5 segundoz edukitzea nahikoa da 20 planteamendu egiteko. Aulkiaren ertzean zutik edo eserita egon daiteke. Eskuoihal sinple batekin arrakasta izanez gero, ariketa gehiago egin daiteke objektu heze batekin.\nDuela gutxi Kegel ariketen abantailak finkatu dira. Hauen ezarpena gernua 10 segundutan gelditzeko saiakeretan egiten da. Pixkanaka-pixkanaka, PCaren muskulua hobeto kontrolatzen ikas dezakezu. Sexuan estamina handituko du, gorputzari osasuna emango dio eta neurria handituko du.\nTalde honetan erabili behar da drogak, eta horien fabrikatzaileek organoaren tamaina handitu egin behar dutela uste dute ondoren:\nPilulak. Edukitzen dituzten substantziei esker, pertsonaren muntaketa hobetzen da, harremanen iraupenaren igoera ikusten da, etab. Gaikuntzaren gailur batek zakilaren tamaina eta sendotasuna areagotzen ditu. Emakumeek oso preziatua duten azken kalitatea.\nOsagarri dietetikoak - Dieta-osagarriak ezin dira sendagai gisa hartu. Beharrean, "bitamina eta mineralak" dira, gorputzean eragin onuragarria eta garrantzitsuena, kaltegarriak. Osaerak belarrak eta osagai naturalak biltzen ditu. Horien ekintzak, ugalketa-sistemaren eta gorputzaren funtzio zuntzen funtzionamendua ere hobetzen du. Ginseng erroa, Peruko maca, cordyceps, ginkgo biloba eta beste osagai natural batzuk gizonezkoen osasuna eta handitzeko sendagai askotan erabiltzen dira.\nSexu aurretik zakilan igurtzi behar diren gelak, sprayak eta beste pomada batzuk. Konposizioan dauden substantziek ejakulazio distiratsuagoa egiten dute, sexua luzeagoa da eta zakila lodiagoa eta luzeagoa da (merkaturatzaileen deskribapena gertaerak lehortzen badituzu). Eragin metagarriak erabilera luzearekin efektu indartsuagoa dakar.\nEgia da, droga guztiek zakilera zirkulazioa hobetzeko balio dutela. Bestela esanda, efektua aldi baterako da, pazienteek tamaina gehikuntzaren berri ematen dute, baina behin droga bat hartzetik edo gel bat erabiltzen utzi ondoren, haien eragina pixkanaka desagertu egingo da. Hala ere, metodo segurua eta merkeagoa da (hanken artean pisu beraren aldean).\nLuzagailuentzako eta . . . pisuak\nHutsezko ponpak presio baxuko espazioa osatzen du injektatzen den zakilaren inguruan. Odol-presio baxuak odol-fluxua handitzen du, irteera jaitsi egiten den bitartean. Organoen lodiera nahiko nabarmen handitzen du. Lehenengo saioak 5 minutuz egiten dira, pixkanaka erabileraren iraupena 20 arte handitzen da. Produktuak erabiltzen dira metodo gizatiar gehiago eraginkorrak ez badira.\nPonpak nahiko eragozpen batzuk ditu: kapilarren haustura, forroaren iluntzea, hemorragiak, etab. Argibideak arretaz jarraitu behar dituzu, ez gainditu saioaren iraupena, baita argibideetan adierazitako presioa ere.\nLuzagailuak zakila luzatzen duten gailuak dira. Ariketaren antzekoa da, baina gailua erradikalagoa da. 1-2 hilabetez janzten da. Produktuak berak askotariko aldaketak ditu, baina oinarria bi hagatxoetatik hartzen da, eta horien artean burua harrapatzeko eraztun bat dago. Gailua bera organoaren oinarrian itsatsita dago. Pixkanaka-pixkanaka, belarrak hedatu egiten dira, eta organoa luzatu egiten da. Prozesua bera mailakatua da eta ez da mingarria (behar bezala erabiltzen bada). Etengailuak ehunak luzatzen dituzten organoaren zelulak estimulatzen ditu. Etxean eramatea komeni da. Luzera hilean 5 mm handitzen da eta gailuak kurbadura zuzentzen ere laguntzen du.\nPisuei dagokienez, haien printzipioa hedatzaile bat erabiltzearen antzekoa da, baina praktika traumatikoak aipatzen ditu. Begizta sokaz osatuta dago, zakilaren buruaren oinarrian jartzen dena. Sokaren muturrean pisu bat dago lotuta eta gizona bere negozioari buruz doa. Deseroso sentitzen baduzu, gelditu jarduera hau berehala.\nPisuekin luzatzen den organoa hedatzaileen aurretik asmatu zen.\nGaikako dendetan (sex dendak) eranskin bereziak saltzen dira zakila, sexu harremanak jarri aurretik. Horri esker, falta diren zentimetroak berehala eraikitzeko aukera ematen du. Hainbat forma eta tamainatako toberak daude, eta zenbait konpainiek produktu bibratuak ere eskaintzen dituzte. Desabantaila bakarra sexu garaian sentsibilitate murriztua da. Eta neska batek bakarrik sentitzen du bolumena, gizon batek dena lehen bezala jarraituko du.\nForma, luzera eta zabalera aldatzera zuzendutako hainbat eragiketa mota daude:\nMetodo ohikoenak areagotzeko plastikoak dira. Ebakuntza garaian zirujauak zakila onartzen duen ligamentua mozten du eta aurrera bultzatzen du, eta horrek zentimetro batzuk gehitzeko aukera ematen du. Diametroaren igoera ehun adiposa edo silikona ponpatuz lortzen da.\nProtesiak ere badaude, eta horietan, ehun leizeak endoproteiekin osatzen dira. Protesi mota asko daude. Larrienak ponpa batekin eta urtegiarekin josi dira, muntaketa osorako. Baina zakila handitzeko, xafla bakarreko elastiko sinpleak nahikoa dira.\nKirurgia plastiko sinplea. Harekin, pazienteari silikonaz edo gelaz egindako inplanteez injektatzen zaio.\nAzido hialuronikoko injekzioak organoaren enborrean injektatzen dira. Lortzen den bolumenak urtebete iraungo du, azidoak gorputzean pixkanaka disolbatzen direlako.\nAriketa okerreko teknikekin, gaindosi edo kirurgia arrakastarik gabe, efektu hauek ikus daitezke:\nZauriak eta zauriak, azalaren iluntzea.\nLarruazala lehortzea, pitzatzea.\nAlta odoltsua, kanpoko akatsen itxura.\nDisfuntzio zutitzailea. Gernu arazoak\nSintometako bat gertatzen bada, berehala jarri behar duzu harremanetan mediku zentro batekin.\nZerrendan agertzen diren metodoren bat erabaki baino lehen, arretaz pentsatu beharko zenuke, tamaina ez da nahikoa? Edo agian trebetasunari buruzkoa da. Neska askok ohartarazten duten bezala, zakila handienak ere ez du gizon bat salbatzen sexuan jokaera ineptibotik


2+2=5? -> MATE + MATE = LITERATURA?: Ekaitz Goikoetxea_ITAKA_2015-9-5\nEkaitz Goikoetxea Laredon_2015-8-9\nAurkezpena egin beharko nioke eta papera zuri.\nAurkezpena egin beharko nioke eta hitzak mutu.\nEz zait besterik bururatzen, begietara begiratu nahi diot eta esan: Ekaitz, izugarri maitte zaittut.\nEz zait besterik bururatzen, begietara begiratu nahi diot eta esan: Bejondeizula! Izugarrizko artista zara!\nEz zait besterik bururatzen, begietara begiratu nahi diot eta esan: miretsi egiten zaitut.\nEz zait besterik bururatzen, begietara begiratu nahi diot eta esan: zorionak!!\nIrailaren 4an Zarautzen izan ginen Lizardi Bertso Sariketako finalean. Bertso finaleko puntuaketak (zorionak seioi!) esan aurretik 21.Basarri Bertsopaper Sariketako sariak banatu zituzten.\n1.go saria Ekaitz Goikoetxeak sortutako "Harriak ez du begirik" lanarentzat.\n2.saria Ekaitz Goikoetxeak sortutako "Ardiak zenbatzen" lanarentzat.\nBiharamunean parez pare jarri gintuzten mikrofonoek, ahotsek, begiradek. Biharamunean irratian.\nBertsoak ederrak dira irakurtzeko, baina, baita entzuteko ere. Hemen duzue aukera.


Normaltasuna berreskuratzen dugu « ehuBiblioteka\n« ÚLTIMA PRÓRROGA extraordinaria del préstamo de libros\nRecuperamos la normalidad »\nNormaltasuna berreskuratzen dugu\nGizartean eta Unibertsitatean gertatzen ari den bezala, Unibertsitateko Bibliotekan ere aurrera pausoak emango ditugu berriz ere normaltasunez aritzeko, eta pandemiaren ondorioz eten edo murriztu ziren zerbitzuak berreskuratuko ditugu.\nUrriaren 13tik aurrera talde lanak egiteko gelak zabalduko ditugu, ohikoak ziren lagun kopuru berberekin, beti ere beharrezko aireztapen baldintzak betetzen baldin badituzte.\nErreserba biblioteka bakoitzean bertan egingo da, laster telefono mugikorraren bitartez egin ahal izatea espero dugun arren.\nZerbitzu hauek guztiak jarriko dira martxan: takilak, ur txorrotak, fotokopiagailuak, eskanerrak, auto-maileguak, katalogoa kontsultatzeko ordenagailuak eta ikasleek erabiltzeko ordenagailuak (zaharregiak izateagatik kendu ez badira).\nItzulitako liburuek ez dute berrogeialdirik egin beharko.\nAurrez aurreko prestakuntza berreskuratuko dugu, baina jarraituko dugu gure online ikastaro bikaina eskaintzen ere. Ikastaroa bideoz eta testuz osatua dago, 8 urratsetan antolatuta, eta 30 minututan egiten da. Bertan sartzeko sakatu https://egelapi.ehu.eus/course/view.php?id=1818, matrikulatu zure LDAP gakoak sartuta, eta aukeratu zein hizkuntzatan egin nahi duzun. Informazio gehiagorako jo ezazu zure bibliotekara.\nUrriaren 18tik aurrera ikasleku guztiak erabilgarri egongo dira eta UPV/EHUko kideak ez direnak ere sartu ahal izango dira biblioteketan. Funtzionamendu zehatza hau izanen da:\n1 .- Ikaslekua aukeratu ahal izatea eta ikasteko lekurik izango duzun aurrez jakitea erabiltzaileari emandako zerbitzua hobetzen duten alderdiak direla uste dugu.\nHorregatik, Campuseko Biblioteketan eta Sarrikoko Ekonomia eta Enpresa Fakultateko Bibliotekan, orain arte QR4Services aplikazioaren bidez erreserbatzen ziren ikaslekuak (%25 inguru) erreserba bitartez eskuragarri egongo dira; gainontzeko ikaslekuak, berriz, inolako izapiderik egin gabe erabili ahal izango dira.\nErreserbaren bidez erabil daitezkeen ikaslekuak behar bezala adieraziak egongo dira eta ohar bat izango dute non azalduko den erreserbarik ez duen norbaitek erabiltzen badu ere, erreserbatu duen pertsonak duela postu hori erabiltzeko lehentasuna.\nBiblioteken sarreretan jakinaraziko da, halaber, badirela bi sarbide-sistema eta zer egin behar den kasu bakoitzean. Erreserbatu dutenek orain arte bezala pasatu beharko dute mailegu mahaitik sarrera erregistratzera. Erreserbarik ez duten erabiltzaileak, aldiz, zuzenean sar daitezke aretoetara.\nAzterketa garaian, aldez aurreko erreserba bidez erabiltzen diren ikaslekuen kopurua handitzeko aukera baloratuko da.\nAurretiko erreserba sistemaren funtzionamendua orain arte ezagutu duguna izango da.\n2 .- Gainerako biblioteketan erabiltzen zen txartel bidezko mailegu sistema bertan behera geratzen da eta ikaslekuen erabilera librea izango da, pandemia baino lehen bezala.\n3 .- 2021a amaitu baino lehen, Bilboko Ingeniaritza Eskolako Bibliotekan ere QR4 sistema jarriko da martxan ikaslekuen %25a erreserbagarri jarriz baita bertoko talde lanak egiteko gelak eskatzeko ere.\nHigiene neurriek indarrean jarraituko dute:\nDerrigorrezkoa da maskarak uneoro erabiltzea.\nEskuak maiz garbitu behar dira.\nIkaslekuak eta talde lanetarako gelak erabili baino lehen zein ondoren garbitu egin behar dira.\nAhalik eta pertsonen arteko distantzia handiena mantentzea gomendatzen da.\nJendaurreko arreta postuetako manparak mantendu egingo dira,\nAireztapen egokia mantendu beharko da, leihoak gutxienez orduero 10 minutuz zabalik edukita.\nErabiltzaile guztien laguntza izaten jarraitzea espero dugu, orain arte bezala, Unibertsitateko Biblioteka leku segurua izan dadin.\nGure bilduma digital oparoa erabili\nAurrez-aurreko zerbitzuak egonda ere, baliabide digitalen bilduma handia daukagula gogoratzen dizuegu, bibliotekak itxita egon zirenean zerbitzua emateko aukera bakarra izan zena, baina orain ere oso baliogarria dena, kalitate handikoa delako eta egunero, 24 orduz eta edonondik eskuragarri dagoena.\nKontsultatu gure ordutegiak\n12 iraila, 2020 | Tags: berriro zabalik, ikasteko gelak, Pandemia, UPV/EHU, UPV/EHU Unibertsitateko Biblioteka, zabalik, Zerbitzuak, [.eus] | Category: 02 ZERBITZUAK\nIruzkin bat honentzako: Normaltasuna berreskuratzen dugu\nZure zerbitzura gaituzu « ehuBiblioteka\n2020/09/12 at 20:34\n[…] Irailaren 14tik UPV/EHUko Bibliotekek aurrez aurreko zerbitzu gehienak berreskuratu ditugu. KLIKATU HEMEN HORI GUZTIA EZAGUTZEKO. […]